Абдусаттор Ҳотамов. Айғир кишнаши (ҳикоя) | www.ziyouz.uz\nБош саҳифа Ўзбек насри онлайн антологиясиАбдусаттор ҲотамовАбдусаттор Ҳотамов. Айғир кишнаши (ҳикоя)\nБу йигит билан тасодифан учрашиб қолдик. Географлар денгиз сатҳидан фалон километр баландликда деб таърифлашади-ку худди шундай тоғ қишлоғидан икки ўғли билан ушбу оромгоҳнинг сув ҳавзасида чўмилишга келган экан. Барваста, икки елкасига икки ўтов тиккудай алп йигит…\nОдам бундай кўнгил яйрайдиган жойларда янги таниш орттиради, телефону манзил алмашиб ўз-ўзидан иноқ бўлиб қолади. Қолаверса, ким биландир суҳбатлашиб кўнгил ёзишнинг ҳам ўз завқи бор-да. Танишимни ҳам, каминани ҳам худди шундай бир мойиллик чулғагандики, буни йигитнинг салом-алигиданоқ илғаш мумкин эди.\nКамина ҳам албатта суҳбатдош топилганидан хурсанд бўлдим.\n— Бу ерлар чорванинг макони экан-да, — дедим гапни нимадан бошлашимни билмай. — Қаранг, тоғу тошларда қўй-қўзию, моллар ўтлаб юрибди. Оёғи бўш, мазза қилиб. Худди расмга чизгандег-ей…\nЙигит ҳам шу гапимни кутиб турган экан чоғи менга қараб тўлқинланиб гапира бошлади:\n— Фақат сиз отларни кўрмаяпсиз-да. Улар бундан-да баланд жойларни ёқтиришади. Ў-ў-ў, бошқача жонивор улар! — Кейин қийиқ кўзларини юмиб, завқ билан бош чайқади. — Зийрак, ақлли. Садоқатда унга тенг келадигани йўқ. Лекин йилқи зоти барибир озод юрганидагина гўзал бўлади-да.\nСуҳбатдошим билан гапимиз қовуша бошлаганидан баттар хурсанд бўлиб:\n— Садоқат дейсизми? Нима шоир-поир эмасмисиз, ука? Тўғриси, отларнинг садоқати ҳақида кам эшитганман, қолаверса буям бир жонивор-да. — дедим бироз таажжубу ҳазил аралаш. Ва беркитмайман, кўнглимнинг бир чеккасида унинг давом этишини истардим.\n— Оз бўлсаям эшитган экансиз-ку, унда нега ажабланасиз? — суҳбатдошим кутилмаганда аччиқлангандек гапирди.\n— Саволингизда мантиқ бор, — бўш келдим бироз ва йигитни кузата бошладим. У эса ҳавзанинг темир тўсиғига кўкрагини босганча сувга тикилиб қолди. Хипча, лекин чайирлиги шундоқ билиниб турган гавдасига мос узун бармоқли қўли билан қувур устунни аста шапиллатиб урар, афтидан, ниманидир ўйларди. Кейин менга илкис ўгирилди:\n— Биласизми, ака, мен от жиннисиман. Атиги биттасини боқаман. Лекин отмисан от! Қорабайир. Ишонасизми, ўтган йили машинага алмашмадим. Йигит от сотмайди, дер эди кексалар. Садоқатли дўст-да. Алдашни билмайди, елпатаклик қилмайди. Мағрур ва тик қомат. Бундан ортиқ тағин менга нима керак. Ҳеч нарса! Отлар ҳақидаги китобларни ўқишни яхши кўраман. Зўр-да! Ахир тулпорлар… Ў-ў, боболаримиздан мерос… Нега индамайсиз, ё гапларим ёқмадими?\nЙигитнинг бироз зарда аралаш таънаси менга тегиб ўтди:\n— Э, оғайни, — дедим ўзим билмай муштларимни тугганча, — нима, мени бирор олифтага ўхшатаяпсанми? — Кейин шошиб хатомни тузатдим, — ўхшатаяпсизми? От билан бошимдан ўтказган воқеа ҳам бор.\nУнинг қийиқ кўзлари катталашди:\n— Йўғ-э, — деди йигит ажабланаркан. — Сиздек бир зиёли одам … Лекин гавдангиз спортчиларникига ўхшаркан. Хавф? От сизга хавф солдими?!\nУни қизиқтириш учун атайин жавоб айтмадим. Бориб чинор остидаги ёғоч ўриндиққа чўккандим, у ҳам ёнимга келиб ўтирди.\nБир оёғимни иккинчиси устига чалиштирдим-да, жим қолдим. “От жинниси”га бу ерлар менга бегона эмаслигини айтиб қўймоқчи бўлиб, хотирамни титкиладим.\n— Авазбек деган курсдошим бўларди, — дедим ўзимга ўзим гапираётгандек секин. — Биз физкултура институтида ўқирдик. Мен боксга ишқибоз бўлсам, у кураш деса ўзини томдан ташларди. Таътил вақтида қишлоққа келганимда кўрардим: ҳовлисига тирранча болаларни йиғволиб, бир-бири билан олиштираверарди, олиштираверарди. Мен эса эски латта-путта тўлдириб, дарахтга илинган қопни дўппослайверардим. Иккаламиз саҳарлаб дарёдан кечиб ўтиб, сўқмоқлар бўйлаб югуришни канда қилмасдик. Институт биринчилигига тайёрланардик-да. Бир куни Авазбекнинг отаси Ёдгор амаки сайхонликка чиқманглар, ҳавонинг авзойи бузуқ, сел келиши мумкин деб қолди. Ёшмиз – ўт-олов. Э, дедик қўл силтаб, нима, ёш боламизми қўрқадиган. Мабодо ёғиб қолса бир қочиш қиламиз. Ит қувса ҳам етолмайди. Ва кулиб жўнаб кетдик. Кўп ўтмай момақалдироқ гумбирлаб қолди. Кейин ёмғир томчилай бошлади. Э, ука, одамзот қанчалик кучли бўлмасин, мўъжизалар яратмасин, табиат ҳодисалари олдида барибир ожиз экан. Тоғни урса талқон қиладиган ёшдамиз-у, лекин жонимизни қандай сақлаб қолишни билмай талвасага тушдик. Биз турган тоғ ёнбағрида бир кичик ёнғоқзор бор эди. Ёнғоқзор пастликда, бироз чуқурликда, ниҳоллар эса ҳали ҳосилга кирмаган. Ўзимизни ўша ёққа урдик. Барибир қаттиқ жала дарахтнинг қуюқ япроқларидан ўтиб, кийимларимизни жиққа ҳўл қилди.\nЗум ўтмай момақалдироқнинг еру кўкни титратувчи овозию, осмонга ўт ёқиши етмаганидек қасир-қусур овозлар эшитила бошлади. Авазбек бундай даҳшатли воқеани жиллақурса бир марта кўрган бўлса керакки, “Сел тоғдаги тошларни бир-бирига уриб, дарёга итқитаяпти, — деди овози титраб. Энди биз ўтиб келган яккачўп кўприк ҳам тамом…” Мен эса “Ўзимизчи, ўзимиз…” дедим-да, тоғу тошларда ўлиб кетамиз шекилли, деган гапни айтишдан уялиб турардим.\nҲикоямни тўхтатиб, ёнимдаги ҳамроҳимга қарадим. Ажабки, у ҳеч нарса эшитмагандек ҳавзадаги сувнинг енгил шабадада жимирлашига боққанича сира таъсирланмай бепарво ўтирарди. Йигитнинг авзойидан, хўп, ака, шунга шунчалик ваҳимами, деган ифодани пайқагандек бўлдим. Ўзимча ўйладим: “Тоғ одамлари учун булар воқеа эмас, оддий турмуш тарзи”.\nЙигит фикримни уққандек бирдан менга қаради ва тиззамга яхшигина шапиллатиб урди:\n— Буни отга нима дахли бор, ака?\nАзбаройи тиззам оғриганидан ўрнимдан сапчиб турдим:\n— Бор-да, агар Ёдгор амакининг Қорабайири бўлмаганида биз ҳозир… тупроқ тагида ётган бўлармидик. Ахир, сел тоғ харсангларини ҳали ниҳолдек ёнғоқзорга суриб келаётганди-да. Бир-биримизга елка тираб ўтиравердик. Қачон тоғдан баҳайбат ҳарсанглар думалаб, дарахтларни ағдаради-ю, бизни мажақлаб ташлайди — гўё шуни кутаётган эдик.\nБирдан отнинг кишнашини эшитиб қолдиму, Авазбекка ялт этиб қарадим. У гўё буни мендан олдин эшитгандек ўрнидан дик турди-да:\n— Саман, бу Саман! — деди жиннига ўхшаб сакрай-сакрай. Кейин иккаламиз таваккалига пастга-ялангликка отилдик. Сал нарида шовуллаб ёғаётган жаланинг нимранг пардаси остида ер тепиниб кишнаганича айғир турарди. Йиғламоқдан бери аҳволда от томон югурдик: “Э, жонивор-а, жонивор, яшавор-а…” Борасолиб Саманга мингашиб олдик ва шу заҳоти биз ҳозиргина жон сақлаб турган жойга бўтана сел аралаш кичиги одамнинг калласидай тошлар юмалай бошлади, дарахтларнинг қарсиллагани эшитилди. Отнинг танасидан илиқ нам ҳиди чиқар, бу эса бизга, тавба, жуда ёқарди. Авазбек энгашганича айғир бўйнини, мен эса шеригимнинг ҳўл танасини маҳкам тутганча қишлоққа қайтиб борардик.\nҲикоям йигитни унчалик қизиқтирмади, шекилли:\n— Кейинчи, — сўради ҳафсаласи сўниб.\n— Кейин… Бундан кейин бунақа об-ҳавода тоққа чиқишга тавба қилдик.\n— Шуми? — йигит ўрнидан туриб, яна темир панжарага суяниб олди.\n— Шу, — дедим энди мен ҳам айтганимга пушаймон бўлиб.\n— Бўпти. Энди мендан эшитасиз-а? Раҳмат. Бир кун тўй бўлаётганди. Унча-мунча кураш тушиб турардим. Ҳаваскорлик-да. Қишлоқда менга ўхшаган кураш ишқибозлари кўп. Улар орасида ота-онасидан етим қолган бир йигитча ҳам бор эди. Баланд бўй, келбатли. Исми Зафар эди. Зўр полвон бўламан деб юрарди. Авлодлари полвон ўтган. Ҳар ҳолда унга ишониш мумкин эди. Қойил-э, ўзидан катталарнинг ҳам курагини ерга тегдирарди-да. Йигит гапни кесиб-кесиб айтар, гоҳида одати бўлса керак, жингалак қўнғир сочларини шаҳд билан силаб қўяр, бу каби ҳаракатлари ва аллақачон офтобда қорайган чеҳрасидан чапанилиги шундоққина билиниб турарди. Хуллас, тўйда у ҳам бор экан. Одамлар қизиқ-да, унга тегажоғлик қилиб, мен билан кураш тушишга гиж-гижлашишарди. “Тушганим бўлсин, деди у баланд келиб, йиқитаман уни!”. Бола-да, ғўрлиги бор, бу ёғи ғурур дегандай. Гаплари ғашимни келтирди-ю, жаҳлимни ичимга ютдим: ”Кел, шу кўнгли яримни хафа қилма”, дедим ўзимга-ўзим. Нима қилишимни билмай қолдим. Лекин бир нарса аниқ: бир кўтаришда белини қайириб қўяман. Тағин энди чиниқиб келаётган бўлса, етимгина бола, майиб бўлиб қолса-я, деб безовталандим. Тушмасам йигитнинг сазаси ўлади, ўзим ҳам ғалати бўлаяпман… Энг ёмони, йиқитсам кучига ишончи йўқолади. Одамнинг кучи ишончида, тўғрими, ака? Шундай қилиб, одамларнинг қийқириғи остида у билан кураш тушдим ва… — йигит кулиб юборди, — енгилдим. Енгилгандаям…\n— Йўғ-э, шу гавда билан-а? Тағин чавандоз бўлатуриб…\n— Яшанг! Мен асли курашчи эмасман. Чавандозман, тўғрироғи, тракторчилик қиламан. У эса ёш, ўсадиган бола. Ютсин, кучига ишонсин, дедим-да. Белимни маҳкам тутганидан билдимки, зўр полвон чиқади. Қўллари тош мисол қаттиқ. Бир кўтариб ташлаганди, қаранг-а, кучини сездим. Оёғимни омонат қўйипман, денг, оқибатда нима бўлди, қарс этиб тўпиғим чиқди-қўйди. Буни кейин жойимга бориб чўккалаганимда билдим. Сир бой бермай ўтиравердим. Ҳамма тарқасин, кейин уйимга кетарман дедим.\nТўй теракзор ўртасида, бир сайхонликда бўлаётганди. Ҳеч ким қолмагач алам қилиб ўзимга-ўзим: ”Келиб-келиб боланг тенги боладан енгилдинг-а, бунинг устига чўлоқ бўлиб ўтирипсан, э, баттар бўл, аҳмоқ!”, — дедим. Шу пайт юрагимнинг бир чеккасида: ”Қизиқ одам экансан-ку, ҳаёт фақат ғалабадан иборат эмас, ёшларга ҳам йўл бериш керак. Бунинг устига ўзинг ичингда розийдинг. Енгилганинга… хурсанд бўлсанг-чи. Кўнгли яримнинг кўчасида ҳам байрам бўлди-да”, дерди кимдир.\nОёғимнинг оғриғи бетайин ўй-хаёлларимдан устун чиқди. Отимни боғлаш одатим йўқ. Ақлли. Эмин-эркин юрсин дейман. “Қоравой, қайдасан? Кел!”, деб чақирдим. Овозим тоғларда акс-садо бериб, масхара қилгандек ўзимга қайтди: ”Қо-ра-вой, қай-да-сан? Кел!”. Сой бўйида ўтлаб юрган экан, кишнаб етиб келди. Чўлоқланиб, икки-уч қадам юргандим, жонивор менга суркалиб тўхтади. Сезгир-да, пайқади. Амаллаб миниб, тўппа-тўғри касалхонага кетдим. Ҳовлисига, аниқроғи эшиги олдидаги зина ёнида туриб қолди. Оғриққа аранг чидаб ерга тушдим. Кейин: ”Бор, дедим юзига шапатилаб. Хотинимни чақириб кел”. Бир кишнадию ўйноқлаб жўнади жонивор. Сўнг билдим, оёқ суягим ёрилган ҳам экан.\nЙигит шуларни айтиб, ўркач-ўркач тоғларга қараб жим қолди. Гўё ўша отни қидираётгандек кўзларини қисиб, атрофни назардан ўтказди. Балки шу топда қайлардадир ўтлаб юрган айғирини соғиниб қолгандир. Оти ҳам уни кутаётгандир. Эгасининг қаттиқ, лекин аллақандай меҳрли кафтлари билан ҳар куни бошдан-оёқ силаб-сийпаши, эринмай чўмилтириши, бўйнидан қучоқлаб-қучоқлаб олиши хумор қилгандир. Бу энди каминанинг хаёли.\n— Анчадан кейин айғирни миниб, хотиним келди. Аёлимнинг айтишича, ҳовлига кириб, ер тепинибди. Қаттиқ-қаттиқ кишнабди. Буни кўриб хотиним ичидан зил кетган чоғи: ”Хўжайинимга бир гап бўлган, шекилли”.\nДўхтирлар дориларни аёлимга ёзиб бергач, у қишлоққа қайтиши керак эди. Қаранг, жўнаган деб ўйлаган хотиним бир пайт палатамга кириб келди.\n— Отингиз оёқ тираб туриб олган. — деди у маъюсланиб, — қамчигаям қарамайди, “чуҳ”гаям, нуқул пишқиради”. Дарров тушундим. Палата деразасини ланг очиб бақирдим: “Қоравой, қани, уйга кет-чи!” Қарасам, қулоқларини бир чимириб қўйди. Демакки, тушунди. “Бор, дедим хотинимга, энди гапингга киради. Фақат уйга бориб, оққанд беришни унутма”.\nНегадир хотиним ҳалиям қотиб турарди. “Ҳа, дедим жаҳлим чиқиб, нега қоққан қозиқдек турипсан?”. “Вой, деди у ерга қараб, кўчада қандоқ қилиб от миниб бораман, одамлар бу хотинни нима жин урди, демайдими?”. “Э, хотинжон, дедим ўзим кутмаган ҳолда юмшоқ оҳангда, бу отни миниб юриш фахр-ку. Қадди-қоматини қара, оёқлари узун, текис, ёллари-чи, сенинг сочингдек майин, силаган саринг силагинг келаверади. Лекин у айғир-да, ғурурли, буни ёқтирмайди”. Кейин хотин билан пачакилашганимга ўзимнинг ғашим келди. Овозимни баландлатдим: “Бор энди, гапни кўпайтирма, мин-да кет”.\nАслида уни ҳам тушуниб турардим, хотин шаҳарлик эди-да.\nОйнадан қараб кўнглим бузилди, от зина олдига келиб аёлимни миндирди: “Эҳ, Қоравой, ўзинг зўрсан-да”. Хайрлашди шекилли, бир кишнадию дарвозадан чиқди-кетди. Шу-шу, энди бу сўз ярашса керак, маликам от миниб, касалхонага анча қатнади. Ҳар келганда чўлоқланиб Қорабайирнинг олдига бораман. Кўзларидаги мунг йўқолаёзган, қадди баттар тикланаётгандек туюлди. “Сенга раҳмат, дедим кўнглим кўтарилиб, садоқатингга раҳмат, Қоравой. Мана энди соппа-соғман”.\nЙигит ўз гапларидан ўзи завқланди, кейин “Ака, тағин бу бола жа-а оширворди-ку, деб ўйламанг, отни тушунган одам мени тушунади” деди жилмайиб. Шу пайт икки ўғли ҳавза сувидан чиқиб келди.\n— Энди биз кетдик, — деди у тезгина қўл узатиб. — Булар тўгаракка кеч қолишмасин. Бўлмаса, Зафарбек таъзирини беради.\n— Ким у Зафарбек? — шошилиб сўрадим.\nЙигит орқасига ярим ўгирилганича шаҳд билан қўл силтади:\n— Э, ака, унутдингизми, ўшанда мени курашда йиқитган бола-да. Аллақаердан чемпион бўлиб келган. Ҳозир курашдан дарс беради.\nШундай деб ўғиллари билан илдам жўнади-кетди.\nАжаб, ўша куни ўзимнинг ҳикоям… ўзимни қизиқтириб қўйди. Авазбекни ҳалиям шу атрофда яшайди деб эшитгандим. Бир қидириб топмайманми, деб ўйладим ва машинада айланма йўллар билан юқоридаги қишлоққа чиқиб бордим. Баландликдан қулоқларим шанғиллаб, томи қизил черепица билан ёпилган қўш дарвозали бино олдида тўхтадим. Яшил рамкадаги ”Ёшлар спорт мажмуи” деган ялтироқ ёзувга кўзим тушди. Дарвоза ёнидаги эшикни очган қоровул чолдан сўрагандим: “Бу атрофда Авазбек деган одам яшамайди”, деди сира иккиланмай. Сўнг ҳафсалам пир бўлганини сезди, шекилли, бироз ўйланиб аниқлашга тушди: ”У одам ўзи нима иш қилади?” “Шу атрофдаги мактабда дарс берарди. Тошкентда бирга ўқигандик. Отасининг исми, янглишмасам, Ёдгор ака эди” дедим.\nҚоровул дафъатан жонланди: “Э, сиз Холдорбойни айтяпсизми, у киши кейинчалик фермерлик қилганлар. Шу тоғу тошларда мева-чева етиштириб, машина-машина савдога жўнатардилар. Бу бинони шу киши қурган. Ҳозир йўқлар. Курашчиларга ҳомий бўлиб қаёққадир кетганлар. Ўғли Сардорбек у кишининг касбини олган спортчи.\n— Зафарбек? — бўшашдим бирдан.\n— Ҳа, энди ўғиллари-да. Бўлмаса учта азамат ўғиллари бор, — кейин яқин келиб секин шивирлади. — Асраб олганлар. Шунақа бағри кенг одам у.\n— Мени кечирасиз, исмлари ҳам бошқа. Мабодо адашмадингизми? — сўрадим.\n— Йўғ-э, меҳмон, асли исмлари Авазбек. Лекин қишлоқда Холдорбой деймиз. Кураш тушганларида кўрганмиз. Кўкракларида холлари бор.\nБирдан сув бўйида учратганим чавандоз йигит, тўғрироғи, ўзи айтмоқчи тракторчи йигитнинг гапларини эсладим. У Зафарбекнинг ота-онаси йўқ, шунинг учун … унга енгилдим деганди. Қаранг-а, қоровул чол буни тасдиқлаяпти.\nКўнглимда қувончми-ғурурми, ишқилиб, ёқимли бир туйғулар жимирлади. Илойим, ҳамманинг ҳам тоғлардек ишонгани бўлсин. Бу энди менинг гапим эмас, қоровул чолнинг гапи. Тўғрироғи, дуоси. Ҳарҳолда мен шундай тушундим.\n“Ўзбекистон адабиёти ва санъати” газетаси, 2012 йил, 30-сон\n← Аввалги Аввалги Рамиз Маммадзода (1937-2017)\nКейинги → Кейинги: «Мутлақо тоза» дегани… афсона ёхуд «тоза»сига алданманг


Маросимда Ўзбекистон Республикаси Ветеринария ва чорвачиликни ривожлантириш давлат қўмитаси раиси Баҳром Норқобилов, қўмита таркибидаги илмий тадқиқот ва илмий текшириш институтлари мутасадди ходимлари, ҳудудий ветеринария бошқармаси вакиллари, шунингдек, институт профессор-ўқитувчилари ва талаба-ёшлар иштирок этишди.\nМазкур бино қурилиши ўтган асрнинг 85 йилларида айрим сабабларга кўра, тўхтатиб қўйилган, орадан ўтган деярли 35 йил мобайнида қурилишни давом эттиришга кўп марта уринишлар бўлган, аммо бу иш амалга ошмаган. Мазкур маҳобатли бино қайта қурилиб, шу ҳолатга келтирилгунча деярли 2 йил вақт кетди ва 28 млрд. сўм давлат маблағлари, қолаверса Ветеринария ва чорвачиликни ривожлантириш давлат қўмитаси кўмагида қуриб битказилди.\nАҳамиятли жиҳати, бинода 9 та энг замонавий русумдаги илмий ва ўқув лабораториялари мавжуд. Бу лабораториялар салоҳияти ва нуфузи жиҳатидан дунёдаги энг илғор ва етакчи олий таълим муассасалари қошидаги ўқув ва илмий лабораториялар билан рақобатлаша олади.\nЖиҳозлар ва асбоб ускуналардан ўқув машғулотларида, қолаверса илмий тадқиқотлар мақсадларида фойдаланиш мумкин. Европа ва Американинг энг сўнгги русумдаги замонавий асбоб-ускуналаридир. Ветеринария соҳасида дунёнинг энг илғор таълим стандартлари, ҳаётда синалган назарий ва амалий билимлардан фойдаланиш жуда муҳимдир. Самарқанд ветеринария медицинаси институти жамоаси ана шу мақсад йўлида ҳаракат қилмоқда.\nОчилиш маросимидан сўнг меҳмонлар институт Бош биноси, лабораториялар, аудиториялар ва бу ерда талаба-ёшлар, илмий изланувчилар ва тадқиқотчилар учун яратилган шарт-шароитлар билан яқиндан танишдилар.\nТанишувдан сўнг қўмита раиси Самарқанд ветеринария медицинаси институти талаба-ёшлари ва профессор-ўқитувчилар ва меҳмонлар учун “Мустақиллик дарси”ни ўтди.\nРаис ўз сўзида айни кунда мамлакатимизда ветеринария ва чорвачиликни ривожлантириш соҳасида амалга оширилаётган ислоҳотлар ва уларнинг бугунги натижаси, ислоҳотлардан кутилаётган мақсад, бажарилиши лозим бўлган муҳим ишларга тўхталиб ўтди.\nЖумладан, бугун юртимиз аҳолиси 35 млн. нафарга етган, мамлакат аҳолисини сифатли гўшт, сут ва бошқа озиқ-овқат маҳсулотлари билан таъминлаш айнан мазкур соҳа вакиллари саъй-ҳаракатларига боғлиқдир. Маълумотларга кўра, мамлакат аҳолисининг асосий озиқ-овқат товарлари, жумладан гўшт, сут ва қишлоқ хўжалиги маҳсулотларига бўлган эҳтиёжи бундан 20 йиллар олдин импорт ҳисобидан қопланган бўлса, ҳозирда уларнинг 90 фоиздан ортиғи мамлакатимизда ишлаб чиқарилмоқда. Бунинг натижаси ўлароқ, аҳоли жон бошига гўшт истеъмоли 1,4 баробар, сут ва сут маҳсулотлари 1,5 баробарга кўпайган. Бу рақамлар мамлакатимизда озиқ-овқат хавфсизлигини таъминлаш борасидаги ишлар салмоғини кўрсатади.\nУчрашув давомида қўмита раиси институт профессор ўқитувчилари, талаба-ёшлар билан самимий мулоқот қилди.\nМулоқот давомида яхши таклиф билдирган институт талабаси, Беруний давлат мукофоти совриндори Озодбек Собировга қўмита раиси томонидан ноутбук совға қилинди.\nШунингдек, раис ўз сўзида институт янги Бош биноси учун қўмита маблағлари ҳисобидан 1 млрд. сўм ажратилишини маълум қилди. Институтнинг илғор профессор-ўқитувчиларига “Фаҳрий ёрлиқ”лар топширилди.\nСамарқанд ветеринария медицинаси институти ректори, профессор Худайназар Юнусовнинг сўзларига кўра, институт мамлакатимизда ветеринария ва чорвачиликни ривожлантириш соҳасида етакчи олий таълим муассасаси бўлиб қолаверади ва мамлакат иқтисодиётида олийгоҳ тайёрлаётган мутахассислар ва тадқиқотчилар томонидан олиб борилаётган илмий изланишлар муҳим аҳамият касб этади.\nСоҳада таълим, фан, ишлаб чиқаришнинг самарали интеграциясида қўлга киритилган натижалар эса юртимиз аҳолисининг турмуш фаровонлигини оширишга хизмат қилиши шубҳасиздир.\nПросмотров: 248 Скачать в PDF Версия для печати Наверх


Тўрақўрғон ИЭС қачон ишга тушиши маълум...\n02.04.2018 15:35 0 4368\nНаманган вилоятининг Тўрақўрғон туманида қурилаётган иссиқлик электр станциясининг 1-энергоблоки 2019 йилнинг декабрь ойида ишга туширилади. 2-энергоблок ва станциянинг тўлиқ ишга туширилиши 2020 йилнинг март ойига режалаштирилган. Бу ҳақда ЎзА маълум қилди.\n«Ўздавэнергоназорат» инспекцияси Наманган ҳудудий бўлими инспектори Шерзод Ҳожиевнинг таъкидлашича, мазкур муҳим лойиҳа бўйича бунёдкорлик ишлари изчил давом эттирилмоқда.\n«Ўзбекэнерго» акциядорлик жамияти буюртмаси асосида барпо этилаётган станциянинг умумий лойиҳа қиймати 1 миллиард 195 миллион 870 минг АҚШ долларига тенг. Ҳозир бу ерда объектгача бўлган йўл ва коммуникация тармоқлари, дирекция маъмурияти учун икки қаватли бино, ёнғин хавфсизлиги хизмати иншоотлари, соатига 120 куб метр ишлаб чиқариш қувватига эга бетон заводи ва бошқа кўплаб ёрдамчи хўжалик иншоотлари қурилган. Бундан ташқари, ИЭСда ишловчилар учун қурилаётган тўрт қаватли иккита турар жой биносида пардозлаш ишлари олиб борилмоқда. Қурилиш-монтаж ишларига 800 ишчи ва 44 махсус техника жалб этилган.\nИссиқлик электр станцияси қурилишини инвестиция дастури асосида молиялаштириш бўйича ўтказилган тендер танловлари натижаларига кўра, лойиҳага консалтинг хизмати кўрсатиш Япониянинг «ТЭПСКО» компанияси томонидан амалга оширилади. Ушбу компания билан 18 миллион 338 минг долларлик шартнома имзоланган. Шунингдек, халқаро тендерда Япониянинг «Mitsubihi Corporation», «Mitsubishi Hitachi Power Systems» консорциуми бош пудратчи сифатида ғолиб, деб топилган.\nУшбу компания билан 749,43 миллион долларлик шартнома имзоланган. 2017 йилнинг 1 январидан бошлаб ёрдамчи пудратчи – Туркиянинг «СaIik Enerji» компанияси муҳандис-техник мутахассислари ҳам қурилиш-монтаж ишларида фаол иштирок этаётир.\nЖамият 03/04, 19:21\nИШИД таркибида жанговар ҳаракатларда қатнашган 8 йигитга суд ҳукми ўқилди


Видео: Алишер Файз онасига аталган қўшиғига клип суратга олдирди - - - www.Voydoda.com - Скачать новинки музыки 2018 бесплатно -\nВидео: Алишер Файз онасига аталган қўшиғига клип суратга олдирди\nАвтор: Ies_92uz / Дата: 21 Мар 2018 / Просмотров: 383\nАслида бу қўшиқ бир неча йил аввал куйланган бўлиб, унга хонанда яқинда клип суратга олди.\nБугун, 12 июнь куни Ўзбекистонда хизмат кўрсатган артист Алишер Файз “Qalampir.uz” сайти орқали онажонларга аталган “Илтижо” номли қўшиғини тақдим этмоқда.\nАслида бу қўшиқ бир неча йил аввал куйланган бўлиб, унга хонанда яқинда клип суратга олди. Бу ҳақда Алишер Файз шундай деди:\n“Кўпчилик ҳамкасбларим фикримга қўшилса керак: клипи билан тақдим қиладиган аксарият қўшиқлар концерт репертуарида қолиб кетади. Мухлислар “Янги қўшиқ ёзяпсизми?” деб сўрашади. Шахсий фикрим, қўшиқлар янги-эскига эмас, яхши-ёмонга бўлинади. Клип суратга олиш учун янги қўшиқ бўлиши шарт эмас. Эътибор берсак, она ҳақидаги бирорта қўшиғимга клип суратга олиб, мухлисларга ҳавола қилмаган эканмиз. Бу ҳолат ўзимни ҳам ҳайрон қолдирарди. Лекин концерт дастурида бу мавзудаги қўшиқларга алоҳида урғу берилади. Мухлислардан ҳам илиқ фикрлар эшитамиз. Шу боис мухлисларимизга дўстона эслатма сифатида Хушнуд Дарвеш сўзи, Нодир Умаров мусиқаси билан куйланган айнан она ҳақидаги “Илтижо” қўшиғига клип суратга олдик”.\nБундан ташқари, хонанда яна бир қўшиғига клип суратга олди. Санъаткорнинг таъкидлашича, 3-4 йилдан буён репертуарга киритилмаган бу тарона – “Камми?” деб номланади. Бунинг сабабини хонанданинг ўзи шундай изоҳлади:\n“Гоҳида баъзи қўшиқларимни репертуардан қизғонаман. “Агар ҳозир рўйхатга қўшсам, концерт орасида бошқа қўшиқлар билан бирга ўтиб кетиб қолса-чи?” деган фикр бўлади. Шу боис айрим қўшиқлар вақти келибгина мухлисларга тақдим қилинади.”\nАлишер Файзнинг айтишича, қўшиқларни мухлисларга тақдим қилишдаги кетма-кетликда турфа хилликка ҳам эътибор бериш мақсадида шўх қўшиқлардан чекиниб, сокин қўшиқларга клип олинди.


ЎзА - ТИФ Миллий банки вилоят бўлими тадбиркорликка 18,4 миллион доллар хорижий кредит жалб этди\n“Ўзмиллийбанк”нинг Жиззах вилояти бўлими томонидан жорий йилнинг ўтган даврида кичик бизнес субъектларига 300,6 миллиард сўм миқдорида кредитлар ажратилди. Бу маблағнинг 18,4 миллион АҚШ доллари миқдоридаги қисмини хорижий молия институтларининг узоқ муддатли кредитлари ташкил этди. Ушбу кредитлар ҳисобидан жами 1 минг 960 дан зиёд янги иш ўринлари ташкил этилди.\n“Фаол инвестициялар ва ижтимоий ривожланиш йили” Давлат дастурида белгиланган устувор йўналишларига мувофиқ кичик бизнес ва хусусий тадбиркорликни қўллаб-қувватлашда қулай, тезкор ва самарали молиявий тизимларни жорий этишга эътибор қаратаётган банк бўлими ўз маблағидан ташқари, хорижий молия институтларининг кредит линияларидан ҳам самарали фойдаланмоқда. Хорижий кредитларнинг асосий қисми кичик бизнес ва хусусий тадбиркорлик соҳасида янги ишлаб чиқаришларни ташкил этиш учун замонавий технологиялар, ускуналар ва техникалар сотиб олишни молиялаштиришга йўналтирилаётир.\nМасалан, ўтган йил охирида иш бошлаган “PAPER NAPKINS” масъулияти чекланган жамияти Миллий банк бўлими томонидан берилган кредит эвазига ишлаб чиқаришни йўлга қўйди.\nМасъулияти чекланган жамияти ҳозирги пайтда энг кўп ишлатиладиган ва харидоргир бўлган гигиеник қоғоз салфеткалар ишлаб чиқарадиган ускуналар олиш учун Хитойдан ҳамкорлар топди. Ускуналарни сотиб олиш учун банкка кредит сўраб мурожаат қилди.\nЎзмиллийбанк вилоят бўлими корхонага ушбу янги лойиҳани амалга оширишни Европа Тикланиш ва Тараққиёт банкининг кредит линияси маблағидан фойдаланиб ҳал қилиб берди. Корхонага Европа Тикланиш ва Тараққиёт банки кредит линиясидан Ўзмиллийбанк вилоят бўлими орқали 60 ой муддатга 12 ой имтиёзли давр билан 131,5 минг АҚШ доллари миқдорида кредит берилди.\nКредитнинг белгиланган вақтда ажратилиши туфайли корхона хорижий ҳамкорлар билан шартномада кўрсатилган муддатда ҳисоб-китоб қилиш имкониятига эга бўлди. Хитойнинг “ZHEJIANG BAREKA MACHINERY & EQUIPMENT CO LTD” компанияси томонидан ускуналар тўлиқ келтирилиб, ўрнатиб берилди.\nУшбу асбоб-ускунлар ўрнатилгандан сўнг корхона бизнес режасида кўзда тутилган 10 та янги иш ўрни яратилди. Ҳозирда корхонада ишлаб чиқарилган гигиеник қоғоз салфеткалар сифати яхшилиги учун олди-сотди шартномаларга асосан Жиззах вилоятидан ташқари, республиканинг бошқа ҳудудларига хам етказиб берилмоқда.\nКорхона банк билан ҳамкорликда ишлаб чиқариш соҳасини кенгайтириш, янги турдаги маҳсулотлар ишлаб чиқариш устида ҳам иш олиб бораётир.\nАйни пайтда Миллий банк мижозларнинг хорижий валютадаги кредитларга бўлган талаби кундан кун ошиб бораётир. Чунки хорижий кредитлар ҳисобига нафақат маҳсулот, ишлаб чиқариш ва хизматлар кўрсатиш учун инновацион технологиялар келтириш имконияти катта.


Бошланмаган “Хавфсиз шаҳар” лойиҳаси учун тадбиркорлардан видеокамерага пул ундирилмоқда – КУН УЗ\nГлавная / Технологиялар / Бошланмаган “Хавфсиз шаҳар” лойиҳаси учун тадбиркорлардан видеокамерага пул ундирилмоқда\nAnonymous 24.11.2018\tТехнологиялар Comments Off on Бошланмаган “Хавфсиз шаҳар” лойиҳаси учун тадбиркорлардан видеокамерага пул ундирилмоқда 83 Показы\n9 NINE ширкати раҳбари ўз компанияси маҳсулотининг тадбиркорларга мажбуран соттирилаëтганини инкор қилишга уринди.\nТошкент шаҳар Чилонзор туманида фаолият юритаëтган ўнлаб хусусий тадбиркордан “Хавфсиз шаҳар” лойиҳаси доирасида кўчаларга ўрнатилиши лозим видеокузатув ускуналари (видеокамералар ) ҳақини тўлаш сўралмоқда.\nЎзбекистон бўйлаб амалга оширилиши кутилаëтган “Хавфсиз шаҳар” лойиҳаси бошқарувчиси эса¸ лойиҳа бюджетида маблағнинг қаердан олиниши аниқ кўрсатилгани ва ҳали бошланмаган бу лойиҳа учун тадбиркордан пул ундириш қонунга зид эканини билдирди.\nСолиқ ва прокуратура ходимлари бу маълумотни матбуотга билдиргани учун ўз бизнесини йўқ қилиб юборишидан чўчиган тадбиркор¸ видеокамералар ишлаб чиқариш ва ўрнатиш бўйича Тошкентдаги етакчи ширкатлардан бири – 9 NINE ходимлари дўконма-дўконма дўкон юриб¸ “Хавфсиз шаҳар” лойиҳасини амалга ошириш учун 600-800 минг сўмдан пул беришни талаб қилаëтгани¸ бермаганларга эса¸ “солиқ инспекциясидан жуда мулойим¸ аммо кесиб оладиган тарзда илмоқли” эслатма бўлаëтганини билдирди.\nОзодлик боғланган 9 NINE раҳбари бу иддаони инкор қилишга уринди ва ўз ходимлари хусусий тадбиркорлардан видеокамера учун пул талаб қилмаëтгани¸ балки “бундай камераларни сотиб олишни тавсия қилаëтганини” билдирди.\nТошкент шаҳар солиқ бошқармаси мулозими¸ бундай жараëннинг¸ Тошкент шаҳар прокурорининг ўринбосари буйруғи билан Чилонзор туманида бошлангани ва ҳар 25 метр метрга хавфсизлик камераси ўрнатиш вазифаси¸ асосан¸ 1-қаватда жойлашган дўконларга юклатилганини тасдиқлади.\n“Тошкент шаҳрида (аниғи, Чилонзор тумани ва билишим бўйича, бошқа туманларда ҳам) тадбиркорлардан мажбурий тарзда «кўча хавфсизлигига» деган иддао билан камералар ўрнатиш учун пул йиғиб олиш тадбири кетаётганини маълум қилмоқчиман. Аввал камераларни ўрнатувчи корхона вакиллари кириб гаплашмоқда, норози бўлганларга солиқ инспекцияси вакиллари кириб, таҳдидга яқин муомалада бўлиб, бермаслик мумкинмаслигини, акс ҳолда прокуратура вакиллари келиши мумкинлиги ҳақида айтиб, салкам 100$ пул миқдори юкланмокда. Асос келтиришни сўрасак, Вазирлар Маҳкамасининг «Хавфсиз шаҳар» проектини рўкач қилишмоқда. Бироқ бу фармонда камералар бюджет ҳисобидан қўйилади¸ деб айтиб ўтилган. Шундоқ ҳам бир йилдан бери умумсавдонинг кескин тушиб кетиши ортидан зиёнда бўлиб турган КЎПГИНА дўконларга бу оғирлик қилаяпти”¸ дейилади Чилонзор туманидаги айрим тадбиркорлар номидан Озодликка юборилган хабарда.\nБу хабар ортидан Озодлик¸ Чилонзор туманидаги катта кўчалардан бирида жойлашган айрим дўкон эгалари билан боғланди.\nУлар ўтган ҳафтадан бошлаб видеокамера ўрнатувчи ширкат ходимлари дўконма-дўкон юриб¸ пул сўраëтганига оид тафсилотларни айтиб берди.\n“Ўтган ҳафта ўзини “9 NINE деган ширкат ходимиман” деган йигит келиб¸ “ҳар 25 метрга кўчага қаратилган видеокамера ўрнатамиз¸ 25 метрда жойлашган дўконларга бўлсак¸ ҳар бир дўконга 600-800 мингдан тўғри келаяпти¸ шуни тўланг” деди. Қайси асосда биз тўлашимиз керак¸ десак¸ тепасига фармойиш¸ деб ëзилган битта қоғозни бирровга кўрсатди ва дарров қайтариб олди. Унда Вазирлар Маҳкамаси¸ прокуратура¸ солиқ деган сўзларга кўзим тушди. Чилонзор туманида 652 та жойга қўйилиши керак видеокамера ҳалигача ўрнатилмаган¸ шулар тезда қўйилсин¸ деган мазмунда экан. Унда на имзо¸ на муҳр бор. Махсус¸ видеокамералар пули тадбиркордан ундирилсин¸ деган жойни қидирдим¸ лекин тополмадим. Айтилган пулни тўланг¸ бўлмаса¸ ўзингиз биласиз¸ деган қабилда юмшоқ гапириб¸ чиқиб кетишди. Икки кунча олдин солиқ инспекциясидан телефон қилиб¸ камера учун пулни тўлаб қўйишни эслатишди. Қўполлик¸ олдингидақа пўписа бўлмади¸ лекин гапнинг маъносидан¸ “тўлайсан¸ тўламасликнинг иложи” йўқ¸ деган мазмун келиб чиқади”¸ деди Озодлик гаплашган тошкентлик тадбиркорлардан бири.\nТошкентлик тадбиркорлар¸ пулнинг нақдда талаб қилинаëтгани ва бунча пул тўлангани бирор шаклда расман акс этмаëтганини қўшимча қилди\n9 NINE раҳбари инкори\nБу маълумотни ўрганиш жараëнида Озодлик хавфсизлик ускуналари ишлаб чиқариш ва ўрнатиш билан шуғулланувчи 9 NINE ширкатининг бир неча ходими ва раҳбари билан гаплашди.\nХусусий ширкат вакилларининг қайси қонуний асосда бошқа бир хусусий тадбиркор-дўкондор олдига бориб¸ кўчага қўйиладиган видеокамера учун 800 минг сўмдан пул сўраëтганига оид саволга¸ ширкат ходимларидан бири “Ўзбектелеком” билан шартнома борлигини¸ иккинчиси эса¸ Тошкент шаҳар ҳокимлиги ўтказган тендерда ютиб чиққанини тилга олиш билан жавоб беришга уринди.\nШиркат раҳбари эса¸ бу маълумотни “провокация ва бўҳтон” сифатида рад этишга уринди.\n“Биза камера қўямиз¸ хавфсизликни таъминлаймиз кўчаларда¸ ишимиз шу. Эвазига пул оламиз. Торговий агентларим юради маҳсулотни предлагать қилиб¸ харидор ўз хоҳиши билан биз билан ишлайди¸ хоҳламаса¸ бошқаси билан ишлайди. Бизани қўлимиздан келмайди мажбурлаш. Агентларим бунақа демаган”¸ – деди Озодликка дўқ-пўписа оҳангида гапирган 9 NINE раҳбари.\n“Агентларингиз дўконма-дўкон юриб¸ тадбиркордан видеокамера учун 600-800 минг сўмдан беринглар деб юрганини инкор қиласизми-йўқми?”¸ деган саволга:\n-Талаб қилаëтганимизни инкор қиламан¸ тавсия қилаëтганимизни инкор қилмайман¸ – деган ширкат раҳбари бу “тавсия”нинг “Хавфсиз шаҳар” лойиҳасига алоқаси йўқлигини иддао қилди.\nСолиқ инпекцияси 9 NINE инкорини инкор қилди\n23 ноябрь куни Озодлик мухбири Чилонзор туманидаги хусусий тадбиркорларни видеокамера учун пул бериш шартлигидан огоҳлантиргани айтилган Давлат солиқ қўмитасининг Тошкент шаҳри масъулларидан бири билан гаплашди.\nБу маълумотни тасдиқлагани фаолиятига салбий таъсир кўрсатмаслиги учун шахси очиқланмаëтган мулозим¸ чилонзорлик тадбиркорлар юборган маълумотни тўлиғича тасдиқлади.\n“Икки ҳафтача бўп қолди – Тошкент шаҳар прокурорининг ўринбосари шу масалада махсус мажлис ўтказди. Унда тўртала сектор вакиллари қатнашди. Хавфсизлик камералари ўрнатиш жиноятчиликни камайтиришини¸ шунинг учун ҳамма жойга ўрнатилишини тезда таъминлашни айтди. Прокурор мажлисга 9 NINE ширкати бошлиғини олиб келди ва ҳаммага шу бола кечикаëтган видеокамераларни тез ва арзон ўрнатиб беради¸ деди. У бола чиқиб (исми Анвар шекилли)¸ битта камера 300 минг сўм туради¸ меники Тошкентда энг арзон¸ дегандақа гап қилди. Прокурор ҳамма ўз секторида тезда видеокамера ўрнатилишини таъминласин”¸ деб буйруқ берди. Секторимизда шу ишни қилаяпмиз ҳозир”¸ – деди солиқ инспекцияси мутасаддиси.\nВидеокамералар пулини ким тўлайди?\nБу саволга солиқ мулозими¸ очиқ-ойдин қилиб¸ “давлат эмас¸ балки аҳоли ва тадбиркорнинг ўзи”¸ дея жавоб қилди.\n“Бутун мамлакат бўйича ўрнатилади камералар¸ давлатнинг бунга пули борми? Видеокамера бўлса¸ одамларнинг¸ тадбиркорнинг ўзига яхшику! Шунга прокурор¸ домларнинг ҳамма томонига ўрнатиладиган камералар пулини домда яшовчилардан¸ йўл бўйидаги дўконлар олдига қўйиладиганларни¸ дўкончилардан ундиришни буюрди. Уларга ҳеч ким пўписа қилмаяпти. Яхшилик билан тушунтираяпмиз”¸ – деди солиқ мулозими.\nАйни пайтда бу расмий¸ “хусусий тадбиркорда бу талабга йўқ деб жавоб бериш имкони йўқлигини” эътироф этди.\nОзодлик билан суҳбатда мулозим¸ прокурор талаб қилаëтган видеокамералар ўрнатиш жараëнининг “Хавфсиз шаҳар” лойиҳасига алоқаси борми¸ деган саволга тасдиқ жавобини берди:\n“Бу камералар жойлардаги милиция таянч пунктларига уланади¸ уларни ИИБ ходимлари дистанционний кузатиб туради. Бу “Хавфсиз шаҳар” лойиҳаси доирасида тузиладиган марказлашган хавфсизлик тизимига уланадиган видеокузатиш ускуналари бўлади”.\n“Хавфсиз шаҳар” лойиҳаси мутасаддиси изоҳи\nЎзбекистон президенти 2017 йил 29 август куни имзолаган “Ахборот-коммуникация технологиялари соҳасида лойиҳаларни бошқариш тизимларини такомиллаштириш чора-тадбирлари тўғрисида”ги қарорга асосан Ахборот технологиялари ва коммуникацияларини ривожлантириш вазирилиги “Хавфсиз шаҳар” комплексини яратиш бўйича лойиҳа устида иш бошлади.\nКўчаларга ИИВ тизимига уланган марказлашган видеокузатиш ускуналари ўрнатиш¸ ана шу лойиҳанинг бир қисмидир.\n23 ноябрь куни Озодлик гаплашган мазкур лойиҳаси мутасаддилари¸ “Хавфсиз шаҳар” лойиҳасини амалга ошириш Тошкент шаҳар Шайҳонтоҳур туманида жорий ҳафта синов тариқасида бошлангани ва бу жараëнда видеокамераларни айнан қайси ширкат ўрнатиши бўйича тендер ҳали ўтказилмаганини билдирди.\n“Шайҳонтоҳур туман бўйича пилот лойиҳани куни-кеча бошладик. Бу лойиҳа бюджети ҳимоясида қатнашганман¸ президентимизнинг қарори асосида 35-40 миллиард сўм қилиб белгиланган¸ источниги аниқ. Ахборот технологияларини ривожлантириш жамғармасидан олинади¸ деб белгиланган ва бу кейинги йил лойиҳасига киритилган. Тўппа-тўсатдан тадбиркорнинг олдига бориб¸ мана бунча пул берасан¸ деган гапни сиздан эшитиб¸ ҳайрон бўп турибман.\nҲали техник топшириқ ишлаб чиқилмаган – қаерга нимани қўйиб чиқиш ҳали аниқланмаган. У тайëр бўлганидан кейин¸ тегишли вазирлик-идоралар билан келишиб¸ тасдиқлаб¸ ана ундан кейин конкурс-тендер эълон қиламиз. Ҳали у процессга етиб бормадик”¸ деган “Хавфсиз шаҳар” лойиҳаси мутасаддиси¸ қайсидир давлат тизими ҳали бошланмаган лойиҳа иддаоси билан вақтидан олдин видеокамералар ўрнатаëтган бўлса¸ бунинг муаммоли жиҳати борлигини таъкидлайди.\n“Бу ерда интерграция масаласи бор. “Хавфсиз шаҳар” бутун республикани ўз ичига оладиган битта тизим бўлади ва қўйиладиган кузатув ускуналари ана шу тизим билан бирлашиб¸ ишлаши керак. Бу қўйилган камералар эртага маълумот узатиш¸ ахборот алмашинувида тизим бир-бирига тўғри келмаса¸ бу фақат қўшимча харажат бўлади“.\nПред. Андижонда тиббиёт ходимлари қасам ичмади\nСледующая «Ўзтрансгаз»да 2 йил ичида тўртинчи раҳбар ишдан кетди


Кафел ўрнига кийим-кечак олиб ўтаётган қоидабузар божхонада тўхтатилди\n22:34 / 30.08.2017\nФото:Бухоро вилояти божхона бошқармаси Ахборот хизмати\nЙўл-юк кузатув ҳужжатларига кўра, Тошкент шаҳридаги Endless Business LLC корхонаси номига келтирилаётган юклар аслида қиймати салкам 20 минг АҚШ долларини ташкил қилувчи 23 тоннадан ортиқ қурилиш материаллари бўлиши лозим эди.\nАммо божхона кўриги давомида контейнердаги товарлар билан йўл-юк кузатув ҳужжатларидаги маълумотлар ўртасида тафовут мавжудлиги аниқланди. Содда қилиб айтганда мазкур товарлар ҳужжатлардагидан кўра ортиқча миқдорда эканлиги маълум бўлди.\nҲисоб-китобларга кўра, йўл-юк кузатув ҳужжатларидан қайд этилмаган қурилиш материалларининг умумий қиймати 648 млн. сўмни ташкил қилди.\nЙўл-юк кузатув ҳужжатларига кўра, ушбу контейнерда қиймати салкам 4.5 минг АҚШ долларини ташкил қилувчи 25 тонна 800 кг.дан ортиқ оғирликдаги кафеллар бўлиши лозим эдим. Аммо кўздан кечирув давомида ушбу товарлар ўрнига ҳужжатларда умуман кўрсатилмаган, қиймати 3.7 млрд сўмдан ортиқ кийим-кечаклар борлиги аниқланди.


Назарбоевнинг қизи ва куёви намойишлар туфайли қанча пул йўқотгани айтилди – Bugun.uz\nЯнгиликлар - 12:33 · 09.01.2022\nНазарбоевнинг қизи ва куёви намойишлар туфайли қанча пул йўқотгани айтилди\nҚозоғистон биринчи президенти Нурсултон Назарбоевнинг Халқ банкини (Халик-банк, JSC Halyk Bank) бошқарадиган қизи Динара Қулибаева ва унинг турмуш ўртоғи Тимур Қулибоев жами 200 миллион долларга камбағаллашди. Бу ҳақда «Deutsche Welle» хабар берди.\nМаълум қилинишича, намойишчилар жамоат биноларига ўт қўйиш ва ёдгорликларни бузишга киришгач, Қозоғистондаги иккита йирик банк — «Kapsi» ва «Ҳалик Банк» АЖ акциялари нархи кескин тушиб кетган. Жумладан, «Kapsi» банк акциялари нархи 30 фоизга — 118 доллардан 87 долларга пасайган.\nНатижада банк раиси Вячеслав Кимнинг 5,7 миллиард долларга баҳоланган бойлиги 4,2 миллиард долларга тушган бўлса, «Kapsi» банки раҳбари Михаил Ломтадзе эса 1,4 миллиард доллар йўқотган. Ҳозир унинг бойлиги 3,8 миллиард долларга баҳоланмоқда.\nҚайд этилишича, «Kapsi» ва «Ҳалик» банклари акциялари нархи тушишига молия институтлари пенсия тўловларини кўриб чиқишни ҳукумат томонидан 19 январга белгиланган фавқулодда ҳолат муддати тугагунча қолдириши сабаб бўлган. Ўз навбатида, «Forbes» нашри Қозоғистонда норозилик намойишлари остида акциялар нархининг қулаши туфайли тўрт миллиардер умумий ҳисобда 3 миллиард доллар йўқотганини маълум қилган.\nАввалроқ Назарбоевнинг оммага кўриниш бермаётгани сабаби маълум бўлганди. Шунингдек, унинг оиласи Қирғизистонга учиб кетгани айтилганди.


Рустам Мирсодиқов: "Барибир кучли жамоа ғалаба қозонди" / CHAMPIONAT.asia\nРустам Мирсодиқов: "Барибир кучли жамоа ғалаба қозонди"\nКеча бўлиб ўтган "Металлург" - "Бунёдкор" (2:3) учрашувидан сўнг майдон эгалари бош мураббийи Рустам Мирсодиқов ўйин ҳақида ўз фикрларини билдириб ўтди.\n"Худди шундай қийин ўйин бўлишини кутган эдим. Якунда барибир "Бунёдкор" кучли эканлигини ва кучли жамоа ғалаба қозонишини кўрдик. Шунга қарамай бугун биз ғалабага жуда яқин эдик ва ушлаб қола олмадик. Ҳеч бўлмаганда дурангга лойиқ ўйин кўрсатган эдик. Очиғи тушунмай қолдим. оддий хатоларга нега йўл қўймоқдамиз?" - дея ўйин ҳақида дастлабки фикрларини билдириб ўтди Рустам Мирсодиқов.\n- "Металлург" нинг бугунги мағлубиятига жамоанинг "Бухоро" билан учрашувдаги мағлубияти ўз таъсирини кўрсатган кўринади. Жамоа бўш ўйин кўрсатди.\n- Ундай деб ўйламаган бўлар эдим. Биз ҳар битта учрашувга алоҳида тайёргарлик кўрамиз. Умуман бу икки учрашув орасида фарқ катта. Меҳмонда кўпроқ ҳимояда ўйнадик. Уйда эса бугун кўриб турганларингиз олдинги чизиқда фаолроқ бўлдик.\n- Бугун Дониёр Одиловни жароҳат билан тез тиббий ёрдам майдонда олиб чиқиб кетди. Унинг ҳолати ҳақида дастлабки фикрлар айтилдими?\n- Ҳозир оёғидан жароҳат олгани айтилди. Ҳали яна текширув бўлсин якуний фикрни айтаман. Ҳозир аҳволини билишим керак мен ҳам. Ўйлайманки жиддий бўлиб чиқмайди.\n- Кейинги учрашув "Олмалиқ" билан сафарда бўлади ва шу куни "Олмалиқ" стадиони очилиш учрашуви ҳам бўлар экан. Уйдаги учрашувда ғалаба қозонган эдик. Энди сафар учрашуви олдидан нималар дея оласиз?\n- Ўйлайманки ушбу дерби жуда ҳам кескин ўтади. Ҳар доим бу икки жамоа бошқа жамоаларга қараганда катта аҳамиятга эга бўлган ўйинни кўрсатади. Йигитларни ушбу кетма-кет мағлубиятдан чиқаришимиз керак. Ўйлайманки имкониятимиздан тўлиқ фойдалансак ғалаба билан қайтамиз.


Пахта йиғим-теримига сафарбарлик бошланди - BBC O'zbek\nПахта йиғим-теримига сафарбарлик бошланди\nИнтернет ижтимоий тармоқларида Ўзбекистон фуқаросининг ўз ихтиёрига зид равишда пахта йиғим-теримига олиб чиқилиши Ўзбекистон конституцияси ва қонунларини бузиш экани ҳақидаги огоҳлантириш пайдо бўлаётган бир пайтда Сирдарё вилоятида пахта йиғим-теримида қатнашишдек "савобли ишдан четда турмаслик" даъвати битилган варақалар тарқатилмоқда.\nШунингдек, сирдарёлик фаолларнинг хабар қилишича, оддий одамлардан пахта теришга ўз ихтиёри билан чиқажаги ҳақидаги қоғозга имзо қўйиш талаб қилинаяпти.\n"Азиз сирдарёликлар!" деб сарлавҳа қўйилган мурожаат вилоятдаги "Нуроний" ва "Маҳалла" жамғармалари ва "Камолот" ҳаракати номидан эълон қилинган.\nВатанпарварлик руҳида ёзилган чақириқда "халқимизда меҳнат қилган элда азиз саналади" деб ёзилган.\n"Шу бойис(матн имлоси ўзгартиришсиз қолдирилди - Би-би-си) қўлидан иш келган, ўзини шу юртнинг фарзанди деб билган ҳар бир сирдарёлик бу савобли ишдан четда турмаслигига, фермерларимизга камарбаста бўлиб теримнинг дастлабки кунидан бошлаб далага отланишга, пахта терими мавсумида ўзини пахтакор деб ҳисоблашига ишонамиз. Ва яна шунга аминмизки, сиз теримда пешқадамлар сафида бўласиз", дейилади мурожаатда.\nБу мурожаатда пахта Сирдарё вилояти иқтисодига қанча фойда келтириши, сирдарёликларнинг ҳаёти фаровонлашишига нақадар улуш қўшиши ҳақида ҳеч нарса дейилмайди.\nАйни пайтда Интернет ижтимоий тармоқларида "Сизни пахта теримига мажбурлашса, нима қилиш керак?" деб сарлавҳа қўйилган ҳуқуқий-маърифий йўриқнома тарқатилмоқда.\nУнда пахта йиғим-терими ёки чопиққа мажбуран чиқиш талаб қилинган пайтда мамлакат қонунларига таянган ҳолда қандай йўл тутиш борасида маслаҳатлар берилган.\n"Агар бошлиғингиз сизга чопиқ ёки пахта теримига чиқиш талаби билан таҳдид қилса, уни бу ҳаракатлари қонунга зид экани ва бу ҳолатда юқори турувчи органга ёки прокуртурага шикоят қилишга мажбур бўлишингиз тўғрисида огоҳлантиринг", дейилади бу мурожаатда.\n"Пахта ишларига жалб қилиниш “қонунда назарда тутилган бошқа ҳолатларда” деб талқин қилиниши мумкин эмас. Чунки Ўзбекистоннинг амалдаги қонунчилигида меҳнатга мажбурлаш мумкин бўлган ҳолатларни тушунтириб берадиган бирорта қонун йўқ", дейилади унда.\n"Агар сизга пахта ишларига жалб этиш тўғрисида ҳокимнинг, коллеж/мактаб директорининг расмий қарори ёки буйруғи борлигини айтишса, нима қилиш керак? - Ўша ҳужжатни кўрсатишни сўранг! Бундай ҳужжат йўқлиги ҳақиқатга яқинроқ. - Агар уни сизга кўрсатишса, албатта, бундай ҳужжатдан нусха олинг. У Ўзбекистон Конституцияси ва қонунларига зиддир, демак унга риоя қилиш шарт эмас", дейилади Интернет ижтимоий тармоқларида тарқатилаётган маслаҳатномада.\nЎзбекистонда бир йилда етиштирилган пахта хомашёсидан 1 миллиард доллар атрофида даромад кўрилади.\nЛекин Ўзбек пахтасини четга сотиш билан шуғулланадиган ширкатлар қайсилар, улар бу даромадни қандай тақсимлайдилар - бу ва пахта билан боғлиқ бошқа саволлар "давлат сири" деб кўрилади.\nХалқаро миқёсдаги бойкот чақириқлари Ўзбек амалдорларини болалар меҳнатидан воз кечишга мажбур қилди, лекин охирги йилларда шифокорлар, ўқитувчилар ва бошқа давлат идоралари ходимларига босимлар кучайгани кузатилди.\nПойтахт Тошкентда ҳам ҳар бир бир маҳалладан камида беш кишини пахта даласига олиб чиқиш ёки 400000 сўм пул топиб келиш талаб қилинмоқда.\nБу ҳам порахўрликнинг янги усулларига йўл очган.\nХалқаро ташкилотлар пахта Ўзбек халқининг эмас, бир ҳовуч амалдорининг бойлик манбаига айланганини айтиб келади.\nCotton campaigne ташкилоти аниқлаган ҳолатларга кўра, 2014 йили пахта терими пайти 17 инсон бевақт ҳаётдан кўз юмган.\n"Давлат сири"ни фош қилгани учун ишдан ҳайдашмоқчи\nЎзбекистонда яна бир мажбурий меҳнат қурбони\nНега Ўзбек биржасида пахта толаси баҳоси йўқ?


05 март 2021, Тошкент вақти: 15:42\nЗамира Жанубий Кореядаги туғруқхонада, янги туғилган чақалоғи билан\nЎтган йили корейс эркакка турмушга чиққан тошкентлик 23 ёшли Замира Жанубий Кореяда етти кунлик чақалоғини эри тортиб олиб, ўзини паспортсиз кўчага ҳайдаб юборганини айтмоқда.\n–Ўтган йил ноябрь ойида корейс эркакка не умидлар билан турмушга чиқиб, Кореяга кўчиб келган эдим. Дарров хомиладор бўлиб, фарзандимиз ҳам туғилди. Ўтган ой ўрталарида фарзандимиз туғилиши билан эрим болани тортиб олиб, мени кўчага ҳайдаб юборди. Ҳозир Сеулдаги мухожирларга ёрдам марказида паноҳ топганман, - дейди Замира.\nТошкентнинг Юнусободида катта бўлган Замира оиладаги ночорлик уни ўзидан ўн етти ёш катта корейс эркагига турмушга чиқишга мажбур қилганини айтади:\n- Ночор оиладанман. Ўзбекистонда мени ким олади сарпосиз. Тошкентда бир хонали уйда турамиз. Отам билан онам ажрашган. Опачам бор, укам бор. Қийналган оиладанмиз. Ҳамма қиз болани умиди бўладику, мен ҳам турмушга чиқишни хоҳлаб, чиқдим, - дейди Замира.\nТошкентлик бу аёл сўнгги йилларда Кореяга турмушга чиққан ўнлаб ўзбекистонликнинг бири.\nУлар одатда Ўзбекистондаги танишув агентликлари ёрдамида корейс эркаклари билан никоҳ қуриб, Жанубий Кореяга йўл олишади.\n-Ўтган йил июнь ойида воситачи агентлик орқали у билан кўришиб, ЗАГСга ариза ташладик. Ноябрга Кореяга келдим. Келганимдан кейин бир ҳафта ўтиб, хомиладор бўлиб қолдим. Ўзи бойваччага бораман, деб тегмагандим. Мақсадим оила қуриш эди. Келсам, жуда қашшоқ оила экан. Эрим бир ширкатда ишлайди. Қайнонам, қайнотам ёши катта. Ҳаммамиз бир уйда яшар эдик. Келганимдан қийналишни бошладим. Овқатни ҳам қизғанишар эди. Эрим пул бермас эди. Бола туғилганидан сўнг, кўп ўтмай улар болани олиб, менга Ўзбекистонга кетасан энди, дейишди. Ҳозир эрим ажрашишга ариза берган. Мен Сеулдаги мухожирларга ёрдам бериш марказига келишга мажбур бўлдим. Улар мендан ўзини фойдаси учун фойдаланди, фақат бола учун, - дейди Замира.\nТошкентлик Замира чақалоғини қайтариб олиш учун ёрдам сўраб борамаган идораси қолмаганини айтади.\nЗамиранинг иши билан яхши таниш кореялик адвокат Анфсонг Жунгнинг айтишича, Жанубий Кореяда чет элдан келин олиб оила қурганлар орасида бунақа можаролар кўп бўлади.\n- Ҳозирги вазиятда оилада бола туғилган. Суд болани ё онасига, ё отасига бериш ҳақида қарор чиқариши керак. Лекин бола Корея фуқароси бўлгани учун уни бу ерда виза асосида яшаб юрган онасига бериши анча мушкул. Бундан ташқари, она болани қабул қилиб олиб, шу ерда қоламан деса ҳам бошпанаси, фуқаролиги бўлиши керак. Жуда мураккаб вазият. Лекин, бу аёл фарзанди Корея фуқароси бўлгани учун бу мамлакат фуқаролигини олиши мумкин. Шу асосда фарзандини ҳам олиши мумкин, - дейди Анфсонг Жунг.\nХориж давлатларида Ўзбекистон фуқаролари мураккаб вазиятга тушиб қолса Ўзбекистоннинг шу мамлакатдаги консулхоналари ёрдам қўлини чўзиб, ҳуқуқий ёрдам кўрсатиши керак.\nЛекин Замиранинг айтишича, Ўзбекистоннинг Жанбий Кореядаги элчихонаси ходимлари унинг ишига аралашолмасликларини айтишган.\n- Элчихона аралашолмаймиз, дейди. Адвокатлар катта пул сўраяпти, 4-5 минг доллар. Лекин қанақа қилиб бўлса ҳам боламни олмоқчиман. Боламни олганимдан сўнг Ўзбекистонга қайтишни иложиси бўлса қайтиб кетаман, - дейди Замира.\nҲозир Замира Жанубий Кореяга турмушга чиққанига минг пушаймон. У ўзбекистонлик қизларга танишув агентликлари орқали турмушга чиқишдан олдин минг бора ўйлаб кўришни тавсия қилади.\n- Бошқа қизлар ҳам алданиб эрга тегиб қолмасин деябман-да. Роса кўп, 1995, 1996 йилда туғилган қизлар 40-50 ёш эркакларга тегиб кетишяпти. Мен ҳам бошида ишонмасдим. Қиз болани ўзи ёмон бўлса керак, деб ўйлар эдим. Менга шунақа нохақлик бўлганига бу ерга турмушга чиққанимга ҳозир минг афсусдаман, - дейди Замира.\nШарҳларни кўринг (139)


21 май, 2019, 13:16\nТеглар:Манчестер Юнайтед | Маркус Рэшфорд\nУ Санчесдан кейинги энг кўп маош оладиган футболчи бўлади.\n"Манчестер Юнайтед" клуби раҳбарияти жамоа ҳужумчиси Маркус Рэшфордни сақлаб қолмоқчи ва уни ҳар қандай маблағ эвазига сотмоқчи эмас.\nDaily Star нашри тарқатган хабарга кўра “қизил иблислар” бунинг учун 21 ёшли англиялик футболчининг маошини 4 карра оширишга тайёр. Таъкидлаш керакки, унинг айни дамдаги маоши 4,5 млн еврони ташкил этади. Агар, Рэшфорд янги келишувни имзоласа, унинг маоши 18 млн еврога етади ва у Алексис Санчесдан сўнг МЮнинг энг кўп маош олувчи футболчисига айланади.\nМаълумот учун, Рэшфорд жорий мавсум “Манчестер Юнайтед” сафида 5та ўйинда майдонга тушди ва рақиблари дарвозасига 15та гол уришга эришди. Унинг клуб билан амалдаги шартномаси 2020 йилга қадар имзоланган.\nРэшфорд "Олтин тўп" учун курашда Мбаппега рақобат кўрсата оладими?


Бухоро шаҳар Муртазаев кўчасида жойлашган "бункер" имтиҳонга бир неча соат қолганида фош қилинган.\nБухоро Давлат Университетига кириш имтиҳонларида "паровоз" усулини қўллаб, абитуриентларни ўқишга киритишга уринган домла ва унинг бир нечта "ҳамкори" қўлга олинган.\nБухоро шаҳридаги Озодлик манбасига кўра¸ Бухоро Давлат Университетида кириш имтиҳонлари бошланишига бир неча соат қолганда¸ 1 август куни тонг соат учда университетга яқин бўлган академик лицей биносида рейд ўтказилган:\n- Университетни ëнидаги кўчада академик лицей бор. Рейд ўша ерда ўтказилган. МХХ ва прокуратуранинг уюшган жиноятчиликка қарши бўлими тарафидан ўтказилди. Болаларни ўқишга тайëрлайдиган машҳур домлани ва у киши яратган схемаларда иштирок этган бир нечта кишини қўлига кишан солиб олиб кетишган¸ дейди манба.\nОзодликнинг Бухоро Давлат университети қошидаги академик лицейда ишлайдиган яна бир манбаси рейд давомида қўлга олинган домлаларнинг аниқ исм-шарифларини маълум қилди.\nМанбага кўра, Б. исмли домла абитуриентларни қинғир йўллар билан ўқишга жойлаб қўйиш¸ ҳусусан, "Бункер" ва "Паровоз" деб номланган схемаларни ташкиллаштиришда айбланган.\nОзодликнинг Бухоро ҳуқуқ-тартибот органларидаги манбаси Бухоро Давлат Университети қошидаги академик лицейидаги бир неча домланинг 1 август куни вақтинча қўлга олинганлигини тасдиқлади.\nМанбага кўра бу домлаларга ҳали айб қўйилмаган¸ улар гувоҳ сифатида вақтинча ҳибсга олинган.\nШу кунларда улардан кўрсатма олинаётгани айтилади.\nБункер фош бўлдими?\nОзодлик манбасига кўра¸ Бухоро шахар Муртазаев кўчасида жойлашган “бункер” имтихонга бир неча соат қолганида фош қилинган:\n-Шу пайтгача “бункер” орқали юзлаб бола талаба бўлганини бутун Бухоро билар эди. Одатда "Бункерчи"лар имтихон олдидан устларидан қулфлаб, печатлаб қўйилади. “Бункер” ичида тестни ечиб берувчи супербилгичлар ўтиради. Улар имтиҳон ўтказиладиган учта фаннинг энг кучли мутахассислари орасидан, саралаб олинади. Уларни вазифаси имтиҳон даврида тест жавобларини қўл телефони воситасида етказиб бериш. Бухорода ҳамма биладиган домла ташкил қилган эди. Хуллас, охирги минутда МХХ бу "бункер"ни босди¸ дейди манба.\nОзодлик манбаларига кўра¸ "бункер" университет ўқитувчилари ёки тажрибали репититорлардан иборат бўлади.\nУлар имтиҳондан бир кун олдин тунда бинога олиб кирилади ва махсус хонага жойлаштирилади.\nУстларидан қулфлаб, печатлаб қўйилади.\n"Асосий вазифа - ўша ерда тунаш ва эртаси куни бўладиган имтиҳонда нечта саволлар китобчаси келтирилса, уларни тўғри ечиб бериш. Саволлар китобчаси ечиб бўлингандан кейин улар яна қайтадан гуруҳлардаги "клиент"ларга қайтариб берилади. Агарда "клиент" юқоридагидек гуруҳдан олиб чиқиб кетилган бўлса, ечилган китобча билан гуруҳга қайтиб олиб киритиб қўйилади. Бошқа абитуриентларга қараб, "бу боланинг исми-шарифи биз қидирган талаба билан бир хил экан, тушунмовчилик бўлибди," деб қўйилади," деди Озодлик манбаси.\nБиринчи август тонгида ўтказилган рейд пайтида ҳибсга олинган Б. И. исмли тарих ўқитувчиси “Паровоз” ташкил қилиб, абитурентларни ўқишга киритишга уринганликда айбланмоқда.\n"Паровоз" атамаси Ўзбекистонда 2000 йилда муомалага киритилган.\nОзодлик манбаларининг айтишича имтиҳон куни эрталаб абитуриентлар саф тортиб турганда "паровоз" ўзининг эмас "клиент"нинг гуруҳига бориб сафда туради. Албатта, унинг ДТМ варағида кўрсатилган гуруҳ рақами олдиндан ўзгартириб қўйилади. "Клиент" эса имтиҳонга кирмайди. "Паровоз" ўзи билан "клиент"нинг паспорти ва ДТМ варағини яшириб олиб кириши керак. Чунки бино ичига киришда МХХчиларга ўзининг ҳақиқий паспорти ва ДТМ қоғозини кўрсатиб киради.\nБухорода бўлгани каби “бункер” ва “паровоз” кашфиëтчилари “фош” бўлиш ҳолатлари ҳам учрайди.\nМасалан, ўтган йили Шарқшунослик институтида “бункер” ташкил қилган икки проректор қамалган эди.


ОАВ: Тошкентда Россия жамоат арбоби Ирина Хакамаданинг лекциялари тақиқланди\nМоскванинг Регнум агентлиги Тошкентда россиялик жамоат арбоби Ирина Хакамада лекциялари тақиқлангани тўғрисида хабар берди.\nАгентликнинг 14 май куни тадбир ташкилотчиларига таяниб хабар беришича, Хакамаданинг лекциялари Тошкентда 11 майдан бошланиши керак эди.\nХакамаданинг Тошкентга келиши юзасидан катта реклама компанияси ўтказилган ва барча билетлар сотиб бўлинган. Бироқ тадбир бошланиши арафасида Хакамадага лекция ўқишга рухсатнома берилмади.\nРегнум манбасининг айтишича, Ўзбекистон ҳукумати хориждан келган нотиқлардан лекциялар матнини тақдим этишни талаб қилади ва уларни диққат билан ўрганиб чиққачгина рухсат бериш ёки бермаслик масаласини ҳал қилади.\n“Лекин бундай матнлар йўқ, шунинг учун нотиқлар омма билан аввалдан матн тайёрламасдан, эркин ҳолда гаплашади, фақат мавзугина аниқ, аммо ҳукумат нотиқлардан айнан лекциянинг тўлиқ матнини талаб қилади”, деб билдирган манба.\nИрина Хакамада 1999 йилдан 2003 йилгача Россия парламенти депутати ва Ўнг кучлар иттифоқи сиёсий партияси ҳамраиси бўлган. У 2004 йилда Россия президентлигига ўз номзодини кўрсатган. 2012 йилдан 2018 йилгача Россия президенти қошидаги фуқаролик жамияти ва инсон ҳуқуқларини ривожлантириш кенгаши аъзоси.


«Миллат етакчиси бўлишга тайёрман» - Тихановская янги видеомурожаат йўллади - Zamin.uz\n- Биз танлашимиз керак, замон биздан шуни талаб қилмоқда, - деди у.\nРасмий маълумотларга кўра, 9 август куни ўтказилган сайловда Светлана Тихановская 10 фоиздан ортиқ, амалдаги президент Александр Лукашенко эса 80 фоиздан ортиқ овоз тўплади. Сайлов натижалари эълон қилингач, мамлакатда норозилик намойишлари авж олди. Тихановская эса Беларусни тарк этишга мажбур бўлиб, Литвага кетди. “Замин” янгиликларини “Youtube”да кузатиб боринг


Диний идора тизимининг бир гуруҳ ходимларига “Ўзбекистон Конституциясига 25 йил” эсдалик нишони топширилди\nЎзбекистон Республикаси Конституцияси қабул қилинганининг 25 йиллиги муносабати билан Ўзбекистон мусулмонлари идорасида давра суҳбати бўлиб ўтди. Диний соҳа ходимлари, давлат ва жамоат ташкилотлари вакиллари иштирокида уюштирилган анжуманда Ўзбекистон Республикаси Вазирлар Маҳкамаси ҳузуридаги Дин ишлари бўйича қўмита раиси О. Юсупов, Инсон ҳуқуқлари бўйича Ўзбекистон Республикаси Миллий маркази директори А. Саидов, Ўзбекистон мусулмонлари идораси раиси, муфтий У. Алимов, Ислом цивилизацияси маркази директори Ш. Миноваров Асосий Қонунимизда инсон ҳуқуқи, шаъни ва қадр-қиммати энг олий қадрият сифатида белгилаб қўйилгани бугунги кунда юртимизда амалга оширилаётган кўламли ислоҳотлар туфайли ўз исботини топаётганини таъкидлади.\nДарҳақиқат, мамлакатимизда рўй бераётган ўзгаришу янгиланишлар замирида Конституциямизда акс этган эзгу тамойиллар мужассам. Бинобарин, Президентимиз томонидан 2017 йилнинг “Халқ билан мулоқот ва инсон манфаатлари йили” деб номланиши ҳам ана шу устувор мақсадларга ҳамоҳанглиги билан аҳамиятлидир.\nТадбирда Асосий Қонунимизнинг қабул қилиниши тарихи, мазмун-моҳияти ва айниқса, мўмин-мусулмонлар ҳаётидаги аҳамияти тўғрисида сўз юритилди. Шунингдек, соҳибқирон Амир Темур давлатчилигининг энг зарур жиҳатлари ҳам “Темур тузуклари” асарида ўз ифодасини топгани алоҳида қайд этилди. Бобокалонимиз Амир Темурнинг давлатчилик, бунёдкорлик салоҳияти, илму фан ҳамда меъморчиликка оид қарашлари, дину диёнат ва адолатли бўлиш, ҳар бир масалада эл манфаатини ўйлаб иш тутиш билан боғлиқ ибратли фазилатлари айнан “Темур тузуклари”да жамланганлиги айтиб ўтилди.\nЙиғилиш якунида диний идора тизимининг бир гуруҳ ходимларига “Ўзбекистон Конституциясига 25 йил” эсдалик нишони топширилди.\nМазкур рукндаги бошқа мақолалар: « Фуқаролар ҳуқуқ ва эркинликларига оғишмай риоя қилиш — муқаддас бурчимиз\tҲамкасбимиз “Дўстлик” ордени билан тақдирланди »


Нурсултон Назарбоев Бош вазирга ижтимоий ҳимоя чораларини кучайтиришни топширди NUR-SULTAN. Kazinform – Елбасы Асқар Мамин сайловолди дастурини муҳокама қилиш чоғида ижтимоий ҳимоя чораларини кучайтириш тўғрисида кўрсатма берди. Бу ҳақда «Nur Otan» партияси раисининг биринчи ўринбосари Бауржан Байбек Twitter саҳифасида маълум қилди.\nЕвропада коронавирус пандемияси яна авжига чиқди LION. EURONEWS – Kazinform – Италияда бир кун ичида 1000дан ортиқ янги коронавирус инфекциясини юқтириш ҳоллари қайд этилди. Бу карантин чоралари кўрилганидан бери энг юқори кўрсаткичдир. Бундай статистика охирги марта Италияда май ойида қайд этилган, дея хабар беради Kazinform Euronewsга асосланиб.\nТуркия ва Қозоғистон ўртасидаги рейслар қайта очилади NUR-SULTAN. Kazinform – 2020 йил 27 августдан Қозоғистон ва Туркия ўртасидаги мунтазам йўловчи рейсларида чекловлар олиб ташланади. Бу ҳақда Фуқаро авиацияси қўмитаси матбуот хизмати хабар беради.\nҲиндистонда СOVID-19ни юқтирганлар сони 3 миллиондан ошди NEW DELHI. Kazinform – Якшанба кунги ҳолатига кўра, Ҳиндистонда коронавирус билан касалланганлар сони 3 миллиондан ошди ва сўнгги 24 соат ичида 69 239 янги касаллик қайд этилди.\nҚозоғистонда яқин уч кунда илиқ бўлади NUR-SULTAN. Kazinform – «Қазгидромет» РДК 25-27 август кунлари об-ҳаво маълумотини тақдим этди, деб хабар беради Kazinform.\nНур-Султанда кам таъминланган оиланинг ҳар бир фарзандига ўқув қуроллари учун 40 минг тг берилади NUR-SULTAN. Kazinform – Пойтахт ҳокими Алтай Кўлгинов шаҳар аҳолиси билан онлайн учрашув ўтказди, деб хабар беради Kazinform ҳокимият расмий сайтига асоланиб.\nКоронавирусга чалинган 770 тиббиёт ходимига товон пули тўланди NUR-SULTAN. Kazinform – COVID-19га қарши курашда иштирок этган 776 тиббиёт ходимига коронавирус инфекцияси ёки вирусли пневмонияга чалингани боис Давлат ижтимоий суғурта фондидан бир марталик ижтимоий тўловни олди, дея хабар беради Kazinform.\nЎзбекистонда коронавирусга чалинган 129 бемор ўта оғир аҳволда TASHKENT. Kazinform – Ўзбекистонда коронавирус юқтирганлар сони 39 мингдан ошди, деб хабар беради Kazinform ЎР Соғлиқни сақлаш вазирлиги матбуот хизматига таяниб.\nҚозоғистонда 2 млн 376,8 минг кишига 42 500 тг ёрдам пули берилди NUR-SULTAN. Kazinform – Қозоғистонда 2,3 млндан зиёд одамга 42 500 тг ёрдам пули берилди, деб хабар беради Kazinform.\nАтирауда олтин ва кумуш буюмлар бор мозор топилди ATIRAÝ.Kazinform – Атирау шаҳрида олтин ва кумуш буюмлар майит билан бирга дафн қилинган ноёб қадимий мозор топилди, дея хабар беради Kazinform мухбири.\nЎтган бир суткада Қозоғистонда 84 одамда пневмония аниқланди NUR-SULTAN. Kazinform – Қозоғистонда бир кунда 84 одамда коронавирус аломати бор пневмония аниқланди, дея хабар бермоқда Kazinform coronavirus2020.kz таяниб.\nҚозоғистонда коронавирусдан соғайганлар сони 92 598 кишига етди NUR-SULTAN. Kazinform – Сўнгги суткада Қозоғистонда 1 509 киши коронавирусдан даволаниб чиқди, деб хабар беради Kazinform Coronavirus2020.kzга таяниб.\nҚР Президентининг ўтган ҳафтадаги фаолиятига видеошарҳ NUR-SULTAN. Kazinform – Қозоғистон Президенти Қасим-Жомарт Тоқаевнинг 17-23 август оралиғидаги ҳафталик фаолиятига видеошарҳ тайёрланди, деб хабар беради Kazinform.\nГрузияда автобус жарликдан қулаб 17 киши ҳалок бўлди NUR-SULTAN. TASS-Kazinform – Грузиянинг шимоли-шарқида жойлашган Душети туманининг тоғли ҳудудидаги йўлда автобус жарликдан қулаб тушди. Камида 17 киши ҳалок бўлди.\nЎтган бир суткада Қозоғистонда 175 киши коронавирус юқтирган NUR-SULTAN. Kazinform – Сўнгги бир кун ичида Қозоғистонда коронавирус инфекциясининг 175 ҳолати аниқланди, уларнинг 68 нафари симптомсиз ташувчилар сифатида рўйхатган олинган, деб хабар беради Kazinform Coronavirus2020.kzга таяниб.


Бир танада 24 одам: ёхуд шахс иккиланиши қандай касаллик? - 4 Февраля 2015 - BEPUL MP3 KO'CHIRISH, VIDEO KLIP, FOTO SURATLAR, YANGI\nПятница, 2022-05-27, 9:05 AM\nГлавная / Bosh sahifa » 2015 » Февраль » 4 » Бир танада 24 одам: ёхуд шахс иккиланиши қандай касаллик?\nАҳамият берганмисиз, баъзи одамлар юрган йўлида ўзи билан ўзи гаплашади. Шуниси қизиқки, "Ким билан гаплашаяпсан" десангиз, "шунчаки ўзим ўйлаётгандим" қабилида жавоб қайтаради. Баъзилар учун бу шунчаки одат тусига кирган бўлиши мумкин. Аммо ушбу ҳолат баъзи руҳий хасталикларда ҳам учраб туради. Тиббий тилда айтганда эса бу"эгизаги" билан сўзлашиш, шахсини иккиланиш синдроми дейилади. Бугун ушбу мавзу атрофида фикр юритамиз.\nБИЛЛИ МИЛЛИГАН : ГОҲ ҚИЗАЛОҚ, ГОҲ РАССОМ\nЕвропалик олимларни ҳайратга солган мазкур шахс руҳий хаста. Унинг танасида 24 нафар инсон қиёфаси навбатма-навбат жонланади. Шулардан 10 таси асосийлари. Одатда шахс иккиланиши кузатилган беморларда 2-3 "эгизак" юзага келган бўлса, Биллида улардан нақ 24 та. Гувоҳларнинг сўзларига кўра, ҳар бирининг ўз нутқи, мимикаси, ҳаракатлари ва сўзлашув услуби бор. Артур – зиёли инглиз, Рейджен – югославиялик инқилобчи, Аллен – рассом, иккита ўспирин йигит, 3 ёшли қизалоқ, 19 ёшли қиз, мусиқачи, фирибгар ва бошқалар.\nДОРИС ФИШЕР: 5 ТА "ДОРИС"\nДорис танасини беш "шахс" эгаллаб олган. Улар ўзларини "Асл Дорис", "Хаста Дорис", "Уйқудаги Дорис", "Маргарет" ҳамда "Уйқудаги Маргарет" исмлари билан аташган. "Уйқудаги Маргарет" найранг қилишга уста бўлиб, бирор нимани ўмариши, сўнг қилган ишини "Асл Дорис"га тўнкаши мумкин эди. Ўзаро шахслар олишуви йиллаб давом этган. Қизнинг даволовчи шифокори Дорис онги остида ҳосил бўлган ўз шахсининг тасвири таъсирига тушиб қолган, ундан чиқиб кета олса, яхлит шахсга айланади, дея қизни даволайди.\nУЧЧОВИНИ НИМА БИРЛАШТИРАДИ?\nБаъзи маълумотларда Билли Миллиган 8-9 ёшларида ўгай отаси томонидан қаттиқ калтаклангани ва тажовуз қурбонига айлангани айтилади. Гарчи ўша вақтларда калтак зарбидан бўлак безовталик юз бермаган бўлмаса-да, йиллар ўтгач бу ҳолат руҳий ўзгаришларга олиб келган. Мисс Бьючемп ва Дорис Фишерлар ҳаётида ҳам бирор жиддий асос борлиги шубҳасиз. Зеро болаликдан соппа-соғ бўлган одам маълум ёшга етгач, ўз-ўзидан ақлдан озмайди. Ташқи таъсирлар туфайли бир вақтлар рўй берган руҳий зарба асорати юзага қалқиб чиқади. Демакки, хасталик сабабини бемор ҳаётидан излаш лозим. Шахс иккиланиши синдромига чалинган беморларни даволаган мутахассислар «эгизаклар»даги аламзадалик аслида биринчи шахс онгида сақланиб қолган ҳолат эканлигини айтишади.\nХЎШ, ХАСТАЛИКНИНГ ДАВОСИ БОРМИ?\nБилли Миллиган воқеаси ижобий якун топди, у 1991 йил 10 йиллик даволаш ишларидан сўнг соғлом деб топилади. Гарчи шахс иккиланишлари вақти-вақти билан учраб турса-да, узоқ давом этган муолажалар натижасида Билли «эгизаклар»ини назорат қилишни ўрганади. Сўнгги йилларда у болалар ҳуқуқларини ҳимоя қилиш ташкилотида фаолият юритиб келади. Дорис Фишер ҳам давомли муолажалардан сўнг соғайишган. У ҳам Билли сингари ҳаётларини йўлга солишган.\nМавзуни ўрганиш баробарида кўплаб манбаларга мурожаат этдик. Ўз ўрнида мутахассис кўмаги билан шахс иккиланиши синдроми ва унинг давоси ҳақида фикр алмашилди. Бу сизлар учун ҳам қизиқ бўлиши аниқ.\nМавзу юзасидан олий тоифали психоневролог Муаттар МИРХОДИЕВА маълумот беради.\nШАХС ИККИНАЛИНИШИ АСЛИДА...\nТиббиётда ушбу касаллик деперсонализация ва дереализация синдромлари дейилиб, кўп ҳолларда иккови биргаликда учрайди. Деперсонализацияда бемор ўз шахсини нотўғри қабул қилиши юз беради. Енгил турида бемор ўзини жонсиз, ҳақиқий хусусиятлардан махрум этилгандек сезади. Оғир турида эса беморда беҳислик туйғуси яъни руҳий хасталикдаги анастезия пайдо бўлади. Гўё унинг ҳис-туйғулари, тасаввури, хотира, нутқ, ҳаракатлари ва қилиқлари бегонадек туюлади. Унинг наздида ушбу жараёнлар кимдир ёки нимадир томонидан сунъий равишда пайдо қилинаётгандек тушунилади. Бу руҳий автоматизмнинг бузилиши.\nБу бемор танасининг иккиланиб қолганига иқрорлиги билан таснифланади. Масалан, Н. исмли бемор «эгизаги»нинг доим ёнида туриши, ҳаракатларини худди у сингари такрорлаши, ички кечинмаларини ҳис этишини айтади. Бошқа А. исмли бемор эса «эгизаги»нинг нотаниш одамдек туюлаётгани, уни ваҳимага солаётгани, таъқиб қилаётганини таъкидлайди. Кўриб турганингиздек, шахс иккиланишида «эгизаклар» турлича таъсир этиши мумкин.\nТАСАВВУРДАГИ "ЁМОН" ДЕКОРАЦИЯЛАР\nШахс иккиланишининг яна бир синдроми дереализация – борлиқни ўзгарган яъни «янги» ҳолда қабул қилиш билан ифодаланади. Бунда «янги» сўзи бемор онгида атроф-муҳитни нотўғри қабул қилиш, гўё барчаси қотиб қолгандек, рангсиз, жонсиз, сунъий декорациялардан ташкил топгандек тушунилади. Юқорида айтганимиздай икки синдром биргаликда учраши билан эс-ҳуш бузилишига олиб келади.\nҚАЧОН ПАЙДО БЎЛИШИНИ БИЛМАЙСИЗ\nШахс иккиланиши синдромлари асосан шизофрения, маникал депрессив психоз, эпилепсия ва психопатия касалликларида учрайди. Афсуски, мазкур хасталиклар қачон ва қай тариқа юзага келишини олдиндан айтиб бўлмайди. Ҳатто соғлом, ҳеч қандай безовталиги бўлмаган одам ҳам ташқи таъсирлар сабаб кутилмаганда руҳий хасталикка чалиниши ҳеч гап эмас. Тўғри, айрим ҳолларда руҳий хасталиклар эрта аниқланиши мумкин. Аммо ҳамиша ҳам бундай бўлавермайди. Руҳиятда ўзгариш бўлса ҳам белгилари дарҳол билинмайди. Кимдадир хотира сустлашади, кимдир нутқ, ҳаракатлар ёки ҳиссиётларидан шикоят қилади.\nШахс иккиланиши мураккаб ҳолат бўлса-да, даволаш мумкин. Бунинг учун шу ҳолатга сабаб бўлган асосий хасталик аниқланиб, келиб чиқиш сабаблари ўрганилади. Асоси нима, болаликдаги хотиралар, қаттиқ қўрқув, бирор воқеадан таъсирланиш ёки тажовузларми?! Асосийси бемор психоз ҳолатидан чиқиб олса бас, секин-аста кундалик ҳаётга қайтади. Масалан, шизофренияда юзага келган шахс иккиналиши даволанса-да, қачондир касаллик қайталаниши эҳтимолдан холи эмас. Чунки бу касалликни шифокорлар руҳият эзилиши дейишади. Эпилепсияда эса шахс иккиланишини даволаш билан бирга тутқаноқ хуружларига ҳам диққат қилинади. Маниакал психоз, психопатияда ҳам шахс иккиланиши даволаш мумкин. Бемор 5 йил давомида муолажа қилиниб, шифокор назоратида бўлади. Руҳий саломатлигини ушлаб турувчи терапия ёрдамида даволаниб боради. Агар шу вақт ичида касаллик хуружи кузатилмаса, шифокор назоратидан чиқарилиши мумкин. Бу бемор соғайганидан далолатдир.\nКатегория: Foydali maslahatlar / Полезны советы | Просмотров: 2537 | Добавил: Yangilik, newsuz, uznews, xabarlar, habarlar, новости, Yangiliklar, ahborot, Yangi, NEWS | Рейтинг: 0.0/0


Қурилиш вазирлиги Бухоро вилояти ҳудудида тадбиркорлар томонидан олиб борилган қурилишларни ўрганиб, айримларидаги хато ва камчиликлар ҳақида маълумот берди.\n1. Бухоро шаҳри И.Каримов (Мустақиллик) кўчаси 24/1-уй манзилида жойлашган «BELUGA STORY AND BURGERS» МЧЖ томонидан қурилаётган 1 ва 2-қаватларида савдо ва маиший хизмат кўрсатиш мажмуаси жойлашган кўп қаватли кўп хонадонли турар жой биноси ўрганилганда қаватлараро ёпмаларда – иккинчи қават ёпмалар қопламаларида табиий қор ва ёмғирлардан кейинги асоратлар ва моғорлар ҳосил бўлгани, устун ва тўсинларнинг бурчаклари учиб кетгани аниқланган.\n«Бинонинг ташқи деворлари қурилиш нормативларига мос лойиҳалаштирилмаган. Бинонинг ташқи девор конструкцияларида лойиҳа ва визуал текширишда дераза дарчаларини мустаҳкамлаш чоралари кўрилмаган. Тўсинни сейсмик белбоғга боғловчи арматуравий анкерлар ўрнатилмаган. Бетон мустаҳкамлиги ғишт териш учун цементли қоришманинг мустаҳкамлиги бўйича лаборатория синовлари ўтказилмаган бўлиб, яширин ишлар далолатномаси ва умумий пайвандлаш бетон ишлари журнали юритилмаган. Бинонинг асосий конструкциялари (устун ва ригель) бетон маркаси аниқланганда, лойиҳада кўрсатилганидан бошқа маркадаги бетондан фойдаланилгани маълум бўлган. Умуман олганда, бинонинг зилзилабардошлигига таъсир кўрсатадиган конструктив нуқсонлар аниқланган», дейилади вазирлик маълумотида.\nЮқорида аниқланган камчиликларни бартараф этиш учун Бухоро вилояти қурилиш соҳасидаги ҳудудий назорат (ҚСҲН) инспекцияси томонидан бажарилиши мажбурий бўлган ёзма кўрсатмалар берилган ва ижроси назоратга олинган.\n2. Бухоро шаҳри Ғиждувон кўчаси манзилида жойлашган «METRIC VENTURES» МЧЖ томонидан қурилаётган меҳмонхона биноси ўрнатилган тартибда инспекцияни хабардор қилмасдан қурилиш-монтаж ишлари бошлагани сабабли Бухоро вилоят ҚСҲН инспекцияси томонидан огоҳлантириш хати берилган. Қаватлараро ёпмаларда – охирги қават ёпмалар қопламаларида эса табиий қор ва ёмғирлардан кейинги асоратлар ва моғорлар ҳосил бўлган.\nБинонинг асосий конструкциялари (устун ва ригель) бетон маркаси аниқланганда, лойиҳада кўрсатилганидан бошқа маркадаги бетондан фойдаланилгани ойдинлашган. Устун ва тўсинлар туташ қисмда монтаж вақтида монтаж пенасидан фойдаланилган, кўп тугунларда монтаж пенасининг кўпайиб кетгани учун тугунда ғоваклар ҳосил бўлган.\nҲозирги кунда тасдиқланган лойиҳа асосида қурилиш-монтаж ишлари олиб борилмаётгани сабабли юқорида аниқланган камчиликларни бартараф этиш учун инспекция томонидан бажарилиши мажбурий бўлган ёзма кўрсатмалар берилган.\n3. Бухоро шаҳри Ҳамза кўчаси манзилида жойлашган «BUNYODKOR SHAHARSOZLIK» МЧЖ томонидан қурилаётган 1 ва 2-қаватларида савдо ва маиший хизмат кўрсатиш мажмуаси жойлашган кўп қаватли турар жой биносида қаватлараро ёпмаларда – иккинчи қават ёпмалар қопламаларида табиий қор ва ёмғирлардан кейинги асоратлар ва моғорлар ҳосил бўлгани аниқланган. Устун ва тўсинларнинг бурчаклари учиб кетган.\nБинонинг асосий конструкциялари (устун ва ригель) бетон маркаси аниқланганда, лойиҳада кўрсатилган М250-М300 бетон марка ўрнига амалда М150-М250 қилиб бажарилгани маълум бўлган.\nБинонинг қурилиши ҳали тугалланмагани, учинчи қаватда устунлар бино ўқларига нисбатан рухсат этилган меъёрдан ортиқ силжиш билан бажарилгани ҳам аниқланган бўлиб, ушбу камчиликни бузиб тўғрилаш мумкинлиги таъкидланган. Қурилиш монтаж ишларида бир қатор камчиликлар аниқлангани сабабли ҳудудий инспекциянинг 2020 йил 4 ноябрдаги тегишли кўрсатмаси берилган.\nБухоро шаҳри С.Айний кўчаси 12-уй манзилида жойлашган «DEVELOPMENT DREAM HOUSE» МЧЖ томонидан қурилаётган, 1-қаватида савдо ва маиший хизмат кўрсатиш мажмуаси жойлашган кўп қаватли турар жой биноси ўрганилганда қурилиш-монтаж ишлари Бухоро вилоят ҚСҲН инспекциясини хабардор қилмасдан бошлагани аниқланган. Шу туфайли, Бухоро шаҳар маъмурий судининг 2019 йил 9 декабрдаги қарори билан МЧЖ раҳбари тегишли ҳужжатларни расмийлаштирмасдан туриб қурилиш ишларини бошлагани учун МЖтК 99-моддаси 7-қисми билан маъмурий жавобгарликка тортилган.\nУшбу қурилиш Бухоро вилоят ҚСҲН инспекцияси томонидан 2020 йил 29 августдаги 772-сон билан рўйхатга олинган ҳамда айни пайтда тасдиқланган лойиҳа асосида бинонинг 4-қаватида қурилиш-монтаж ишлари олиб борилмоқда.\n5. «BUXORO ZAMONAVIY UY-JOY» МЧЖ томонидан Бухоро шаҳрининг бош режасини қўпол равишда бузган ҳолда Бухоро шаҳри И.Каримов кўчаси манзилида 1-қаватида савдо ва маиший хизмат кўрсатиш мажмуаси жойлашган кўп қаватли турар жой биноси қурилаётгани аниқланган. Кейинроқ Бухоро шаҳар ҳокимининг 2018 йил 14 июндаги қарори билан Бухоро шаҳри И.Каримов кўчасида жойлашган «BUXORO ZAMONAVIY UY-JOY» МЧЖ томонидан қурилаётган турар жой биносини қуришга рухсат берилган.\nҲозирги кунда тасдиқланган лойиҳадан четга чиққан ҳолда қурилиш монтаж ишлари олиб борилаётгани сабабли Бухоро вилоят ҚСҲН инспекцияси томонидан 2021 йил 28 январдаги 4049-сонли кўрсатмаси берилган.\n6. «Бухоро Консметаллекс» МЧЖ томонидан Бухоро шаҳри Саноатчилар кўчасида қурилаётган савдо ва маиший хизмат кўрсатиш мажмуаси биноси Бухоро шаҳри бош режасига зид жойлаштирилгани ва тасдиқланган лойиҳа ҳужжатларида бино 2 қаватли деб кўрсатилса-да, аслида 4 қаватли бино қурилган.\n«Бухоро Консметаллекс» МЧЖ Шаҳарсозлик кодекси талабларини қўпол равишда бузгани сабабли 2020 йил 16 декабрдаги хат билан ушбу ҳолат Бухоро шаҳар маьмурий судига оширилган. Бухоро шаҳар маъмурий судининг 2020 йил 16 декабрдаги қарори билан «Бухоро Консметаллекс» МЧЖ раҳбари МЖтК 99-моддаси 1-қисми билан маъмурий жавобгарликка тортилган. Шунингдек, қурилиш монтаж ишларида бир қатор камчиликлар аниқлангани сабабли 2020 йил 4 ноябрда ҳудудий инспекция томонидан тегишли кўрсатма берилган.\n7. Ғиждувон тумани «Дегрезон» МФЙ Дегрезон кўчаси манзилида «ОБОД АВТО ТРАНС Қ С» МЧЖ томонидан қурилаётган савдо ва маиший хизмат кўрсатиш шохобчалари ўрганилганда – объект лойиҳада 3 қаватли кўрсатилиб, аслида 5 қаватли қилиб қурилгани маълум бўлган.\nҚаватлараро ёпмаларда – бешинчи қават ёпмалар қопламаларида табиий қор ва ёмғирлардан кейинги асоратлар ва моғорлар ҳосил бўлган ҳамда устун ва тўсинларнинг бурчаклари учиб кетган, айрим конструкцияларда бетонларда ғоваклар мавжуд ва конструкцияларнинг арматуралари очилиб қолган. Бинонинг асосий конструкциялари (устун ва ригель) бетон маркаси аниқланганда, лойиҳада кўрсатилган М250-М300 бетон марка ўрнига амалда М150-М200 маркадан фойдаланилган.\nШунингдек, бино зилзилабардошлигига таъсир кўрсатадиган бир қанча конструктив нуқсонлар аниқланган. Аниқланган камчиликларни бартараф этиш учун инспекция томонидан бажарилиши мажбурий бўлган ёзма кўрсатмалар берилган.\n8. Бухоро шаҳри Дилкушо кўчаси манзилида жойлашган, «LOYIHASUV QURILISH» МЧЖ томонидан қурилаётган савдо ва маиший хизмат кўрсатиш мажмуаси ҳамда офис биноси шаҳар бош режасига зид равишда жойлаштирилгани ҳамда ҳозирги кунда қурилиш-монтаж ишлари олиб борилаётгани аниқланган. Тасдиқланган лойиҳа ҳужжатларида кўрсатилган тарҳ қисми ҳам номутаносиблиги аниқланган.\n«LOYIHASUV QURILISH» МЧЖнинг мулки бўлган ушбу объект 2020 йил 24 январдаги олди-сотди шартномасига асосан фуқаро Дилмурод Сафаровга сотилгани маьлум бўлган.\nТасдиқланган лойиҳадан четга чиққан ҳолда қурилиш-монтаж ишлари олиб борилаётгани сабабли масъулларга 2020 йил 21 октябр куни огоҳлантириш хати берилган ва қўшимча тарзда аниқланган камчиликларни бартараф этиш учун бажарилиши мажбурий бўлган ёзма кўрсатмалар берилган.\n9. Бухоро шаҳри Дилкушо кўчасида жойлашган фуқаро Ёдгоров Олим Давронович томонидан қурилаётган, 1-қаватида савдо ва маиший хизмат кўрсатиш мажмуаси жойлашган кўп қаватли турар жой биноси текширилганда ҳам қаватлараро ёпмаларда – охирги қават ёпмалар плита қопламаларида табиий қор ва ёмғирлардан кейинги асоратлар ҳамда моғорлар ҳосил бўлгани кузатилган.\nБинонинг асосий конструкцияларининг бетон маркаси лойиҳада кўрсатилганидан бошқача маркадагисидан фойдаланилгани аниқланган. Шунингдек, ҚСҲН инспекциясидан кеч рўйхатдан ўтгани учун бино конструкциясини жойга нисбатан текшириш, инструментал техник текширувдан сўнг олинган маълумотларни назарда тутган ҳолда конструкцияларини ҳисоб-китоб қилиш тавсия этилган. Жумладан, тасдиқланган лойиҳа ҳужжатларида кўрсатилган тарҳ қисми номутаносиблиги ҳам билдирилган.\nҲозирги кунда тасдиқланган лойиҳадан четга чиққан ҳолда қурилиш-монтаж ишлари олиб борилаётгани сабабли ҳудудий инспекция томонидан 2021 йил 28 январ куни тегишли кўрсатма берилган ва ижроси назоратга олинган.\nЭслатиб ўтамиз, бунгача Тошкент шаҳри, Тошкент вилояти ва Жиззах вилоятларидаги ноқонуний қурилишлар ҳақида маълумот берилганди.


Тинчлик ва осойишталик шарофати\nПрезидентимизнинг Ўзбекистон халқига Янги йил табригини барчамиз катта ҳаяжон билан тингладик. Унда якунига етган йил мамлакатимиз учун самарали ва хосиятли бўлгани алоҳида таъкидланиб, эришган ютуқ ҳамда марраларимиз юксак эътироф этилди. Бундан чексиз фахр ҳиссини туйдик.\nҚишлоқда яшаймиз. Касбимиз тақозосига кўра, ҳамиша оддий одамлар орасида бўламиз. Чиндан ҳам, 2014 йилнинг баракаси ҳар бир юртдошимиз ҳаётида акс этганига гувоҳмиз. Шаҳарларни-ку айтмай қўя қолайлик, бугун энг чекка қишлоқларимиз ҳам ободлик ва фаровонликка юз тутди. Аҳоли учун муносиб турмуш шароитини яратиш, ижтимоий инфратузилма объектларини барпо этиш бўйича қабул қилинган давлат дастурлари изчиллик билан рўёбга чиқарилаётгани, қишлоқ жойларда намунавий лойиҳалар асосида замонавий уй-жойлар барпо этилаётгани халқимиз турмуш даражасини тубдан ўзгартириб юборди.\nТўйтепа томонларга йўлингиз тушган бўлса, қишлоғимиз оралаб ҳам ўтгансиз. Бу ердаги ободлик ва фаровонликни, улкан бунёдкорлик ишларини кўриб, ҳавасингиз келгандир?! Бир пайтлардаги каби йўл ёқасидаги пасқам, лойшувоқ уй-жойлар йўқ энди.\nУлар ўрнини пишиқ ғиштдан, янгидан барпо этилган 200 га яқин кўп қаватли иморатлар эгаллади. Кўчаларимиз ёруғ ва чароғон бўлди. Яна саф-саф бўлиб турган намунавий лойиҳалар асосидаги уй-жойларимизни айтмайсизми?! Қолаверса, янги бунёд этилаётган икки ва уч қаватли муҳташам иншоотлардан ўнлаб савдо ҳамда маиший хизмат кўрсатиш шохобчалари, тураржойлар ўрин эгалламоқда. Бу юзлаб янги иш ўринлари дегани ҳамдир.\nДарвоқе, Янги йил байрами арафасида тадбиркорларимиздан бири қишлоғимизда маиший ва сервис хизматлари кўрсатишга ихтисослаштирилган уч қаватли мажмуани қуриб, ишга туширди. Бу ерда гўзаллик салонидан тортиб, замонавий либослар галереяси, ҳордиқ зали, тамаддихонагача бор.\nҚисқаси, қишлоғимизда айтса арзигулик ижобий ўзгаришлар кўп. Уларга ҳар куни, ҳар жабҳада, ҳар қадамда рўбарў келаяпмиз. Бу, аввало, юртимиздаги тинчлик ва осойишталик шарофатидандир.\nЯнги йил Президентимиз таклифига биноан мамлакатимизда Кексаларни эъзозлаш йили деб номланди. Бунда хонадонларимизнинг файзи ва кўрки бўлган кекса авлод вакилларига ҳурмат, эҳтиром кўрсатиш, уларнинг дуосини олишдек эзгу мақсадлар мужассам. Зеро, табрикда айтилганидек, “Биз меҳрибон ота-оналаримиз, муҳтарам кексаларимиз олдидаги ана шу қарзимизни янада теран англаган ҳолда, уларга ҳар томонлама эътибор ва ғамхўрлик кўрсатишдек олижаноб мақсадлар билан 2015 йилга қадам қўяр эканмиз, биз учун миллий ўзлигимиз тимсолига айланиб кетган каттага — ҳурмат, кичикка — иззат, меҳр-оқибат, шафқат ва мурувват каби эзгу фазилатларни янада мустаҳкамлаб, уларни жондан азиз фарзандларимизнинг онгу шуурига сингдиришда кириб келаётган йил муҳим, юксак бир босқич бўлишига ишонаман”.\nДемак, ана шундай хайрли амаллар рўёби учун барчамиз бир тану бир жон бўлиб ҳаракат қилмоғимиз, Ватанимиз равнақи учун ўз ҳиссамизни қўшмоғимиз лозим.\nЎрта Чирчиқ туманидаги «Қумовул» қишлоқ фуқаролар йиғини раиси, меҳнат фахрийси.\nМазкур рукндаги бошқа мақолалар: « Озод ва обод юртда яшаш — саодат\tЮрт посбонлари эл ардоғида »


Президент актёр ва режиссёрлар билан учрашди | Qalampir.uz\nПрезидент актёр ва режиссёрлар билан учрашди\nЖамият\t20 Ноябрь 2020 19:38 8531\nЎзбекистон Республикаси Президенти Шавкат Мирзиёев бугун, 20 ноябрь куни “Ўзбекфильм” киностудиясида бўлиб, амалга оширилган ишларни кўздан кечирди.\n“Кино жуда мураккаб, халқимиз, жамиятимиз учун муҳим соҳа. Илгари “Ўзбекфильм” студияси хароба ҳолга келиб қолганди. Кўп жойлари, бинолари ижарага бериб юборилганди. Мана, ҳаммаси ўз эгасига – киночиларга қайтарилди”, дейди Шавкат Мирзиёев учрашувда.\nКейинги пайтларда эътибор ва рағбат берилгани боис киноасарлар мазмуни ўзгарди. Хусусан, “Имом Термизий”, “Исломхўжа”, “Элпарвар”, “Қўқон шамоли”, “101”, “Ибрат” каби тарихий фильмлар ишланди.\n“Охирги йилларда яратилган киноларимизнинг сони кам бўлсаям, маъноси бор”, дейди Шавкат Мирзиёев.\n“Кино – тарбиянинг замини. Бу ижоднинг мактабини очишимиз керак. Ҳозир мукаммал фильмлар яратишга ҳавасимиз бор, лекин сифатлиси кам. Юртимиз тарихи ҳақида, албатта, фильм бўлиши керак. Бунга вақт келди”, дейди давлат раҳбари.\nПрезидент миллий кино санъати фидойиларини эътироф этиш мақсадида ҳар бир ҳудуд умумтаълим мактабларига Раззоқ Ҳамроев, Шукур Бурҳонов, Наби Раҳимов, Ҳамза Умаров, Лутфихоним Саримсоқова каби эл севган ижодкорлар номини беришни таклиф қилди.\n02 Март 17:10 59409\n02 Март 17:34 48670\n02 Март 18:36 40506\n03 Март 09:43 33710\n04 Март 16:45 31820


Industry 4.0: янги давр келмоқда\nФан-техника 18:01 / 30.06.2021 39099\nХитой бошлаб берган «Буюк оловли девер» (Great Firewall) сиёсати ортидан Россияда ҳам «Роскомнадзор» интернет тармоқлари устидан назорат кучайтирилди. Бундан кўзланган мақсад Учинчи саноат инқилобининг «ёқилғи»си бўлган маълумотни мамлакат ҳудудида сақлаб қолиш эди. Бу каби ҳаракат ҳозирги кунга келиб «буюк давлат»лардан ташқари ривожланаётган давлатларда ҳам кузатилмоқда.\nМаълумотлар базаси устидан назоратни ўрнатиш кўплаб ҳукуматларнинг мақсадига айланиб улгурди. Ҳукуматлар томонидан ушбу «интернетни болқонлаштириш» сиёсатига асосий туртки бу ижтимоий ва иқтисодий ҳаётга янги омил – сунъий ақлнинг жадаллик билан кириб келишидир. Сунъий ақл мутахассислар томонидан Industry 3.0'нинг якуни ва Industry 4.0'нинг асоси, деб билинмоқда.\nШу нуқтайи назардан Биринчи ва Иккинчи саноат инқилобларининг асоси бўлган заводларнинг ёнилғиси нефть, газ ёки электр токи бўлгани каби, сунъий ақлнинг ёнилғиси маълумотлардир.\nБиринчи ва Иккинчи саноат инқилоблари\nXVIII асрнинг иккинчи ярмида Буюк Британияда бошланган саноат инқилобининг ҳаракатлантирувчи кучи сифатида буғ машиналари ишлаб чиқариш жараёнларига кириб келди. Жамият ҳаётида, қишлоқ хўжалиги ёки саноатда туб ўзгаришлар содир бўла бошлади. Ерга ишлов беришда техника, кимёлаштириш ва биологик воситалар қўлланиши ортиқча ишчи кучини сиқиб чиқарди. Ишсиз аҳоли шаҳарларга иш излаб борди ҳамда саноат корхоналарида ишга ёлландилар. Биринчи саноат инқилобининг ўзига хос жиҳатларини ишсизликнинг ортиши, жисмоний меҳнатга бўлган талабнинг юқорилигича қолиши, аҳоли ҳаракати оқибатида эпидемиологик вазиятнинг хавфлилигида кўришимиз мумкин.\nХIХ аср охирида келиб электрдан кенг миқёсда фойдаланишга ўтилиши иккинчи саноат инқилобига асос бўлди. Бироқ, аввалгисидан фарқли равишда бу инқилоб аҳоли орасида ишсизлик ортиши билан кечмади. Саноат корхоналарининг кенг миқёсда қурилиши ва конвейерлаш тизими жорий этилиши ишчи кучига бўлган талабни оширди. Бундан ташқари, конвейердаги ишчи меҳнат жараёнининг кичик бир қисмидаги доим такрорланиб турадиган амалиётда иштирок этгани сабабли юқори даражада билим ва таълим кўникмалари унга зарур эмас эди.\nИккинчи саноат инқилобининг ўзига хос жиҳатларига жисмоний кучга бўлган талаб сақланиб қолиши, ишсизликнинг қисқариши, нотенгликнинг камайиши ҳамда Буюк Британия саноат зонасидан ташқари Пруссия (Германия), АҚШ, Япония ва советлар иттифоқининг ўз саноат зоналарини шакллантиришларини ҳам киритиш мумкин. Шу қаторда, энергетика, конвейерлаш тизими ва стандартлаштириш натижасида маҳсулотнинг кўп миқдорда ишлаб чиқарилиши нархларни арзонлаштирибгина қолмасдан, истеъмол бозорлари ва ресурслар учун қирғинбарот урушларга ҳам сабаб бўлди.\nУчинчи саноат инқилоби\n«Бўлиб олинган дунёни қайта бўлиб олиш» учун кечган урушларнинг энг даҳшатлиси ва ҳозирча энг сўнггиси бўлган Иккинчи жаҳон уруши якунида фақатгина АҚШ ва советлар иттифоқи ўзларининг саноат зоналарини сақлаб қола олди. Совуқ уруш фонида амалга оширилган кашфиётлар эса кейинчалик янги саноат инқилобининг асосига айланиб борди. Мисол учун, айнан шу даврга келиб атом энергиясидан фойдаланила бошланди, сунъий йўлдош учирилди, компьютер кашф қилинди ва кўплаб янгиликлар амалга оширилди.\nКомпьютерлаштириш ва автоматлаштириш эса бу ўзгаришларнинг асоси бўлиб хизмат қилди. Саноат инқилоби ютуқларини янада кенгроқ ўзлаштиришнинг уддасидан чиққан АҚШ таълим тизими ва бозор иқтисодиёти эса 1990-йиллардан бошлаб дунёдаги ягона саноат зонасига айланди.\nУчинчи саноат инқилобининг аввалги инқилоблардан фарқи меҳнат шаклини тамомила ўзгартира олди. Жисмоний кучга таянадиган ишчилар энди ақлий қобилиятларини ишга солишларига тўғри келди. Инсонлар олдида бир неча танловлар пайдо бўлди:\n1. Меҳнат бозорини тарк этиб, ишсизлик нафақаси ҳисобига яшаш, тиланчилик қилиш ёки қора иқтисодиёт билан шуғулланиш;\n2. Re-skilling амалга ошириш ва хизмат кўрсатишнинг официантлик, юк ташувчилик, фаррошлик каби кўплаб умумий соҳаларида ёлланиш;\n3. Up-skilling орқали янги билимларни ўзлаштириш ва «оқ ёқали» ишчилар сафига қўшилиш.\nТаълим тизимининг ушбу даврдаги ҳал қилувчи аҳамияти ҳам айнан кадрларни юқоридаги йўналишлардан қайси бирига йўналтира олишида бўлди. Фанларни, айниқса, STEM’га оид фанларни самарали ўргата олган давлатлар аҳолини янги даврга тайёрлади. Натижада, юқори малакали ҳамда юқори маош олувчи ишчи потенциалига эга технологик тараққий этган давлатлар бошқалардан ажралиб чиқди.\nИккинчи гуруҳ давлатлар эса re-skilling амалга ошириб аҳолини касб-ҳунарга тайёрлади ёхуд уларнинг таълим тизими бутунлай самарасиз бўлиб чиқди. Оқибатда, асосий иқтисодий амалиётлар қора бозорга кўчиб ўтди ёки кам ойлик олувчи меҳнаткаш қатлам шаклланди.\nУчинчи саноат инқилобининг бугунги дунёда қолдираётган энг катта оқибати эса глобал нотенгликнинг ўсиши бўлди. Масалан, Google, Amazon, Microsoft office, Tesla каби йирик корпорация асосчилари ёки ижрочиларининг мисли кўрилмаган тарзда улкан бойлик тўплади.\nТўртинчи саноат инқилоби\nСунъий ақл ижтимоий ҳаётимизни тўла эгалламаган бўлса-да, кундалик турмушимизда фаол иштирок этмоқда. Мисол учун, Google энг кўп изланган буйруқларни эслаб қолиш ва тавсия қилиш имконига эга. Шу каби улкан маълумотларни йиғаётган корпорациялар уларни қайта таҳлил қилиш орқали сиёсий, ижтимоий ва иқтисодий жараёнларга фаол аралашмоқдалар. Учинчи саноат инқилоби даврида маълумотлар таҳлили билан компьютер ёрдамида инсонлар шуғулланмоқда. Бироқ, сунъий ақл алгоритмларининг такомиллашиб бориши яқин йилларда ақлий меҳнат ишчиларини офислардан сиқиб чиқариши мумкин.\nСунъий ақлнинг идеал хусусияти – бу аниқ мақсадга эришиш учун энг яхши имкониятга эга бўлган ҳаракатларни баҳолай олиш ва амалга ошириш қобилиятидир.\nКўпчилик сунъий ақл атамасини эшитганда, биринчи навбатда кўз олдига роботлар келади. Аммо роботлар сунъий ақлнинг кичик бир кўриниши ҳисобланади. Технологиялар ривожланиб борган сари сунъий ақлни белгилайдиган олдинги кўрсаткичлар эскириб бормоқда ва унинг қудрати кучаймоқда.\nШуни унутмаслигимиз керакки, Industry 4.0 ҳали тўлиқ амалга ошмаган, яъни якунланмаган. Сунъий ақл соҳасига киритилаётган инвестициялар ва амалга оширилаётган тадқиқотлар эса уни реалликка тобора яқинлаштирмоқда. Ушбу шароитда Тўртинчи саноат инқилоби бир қанча ўзига хос хусусиятларни юзага чиқариши мумкин. Булар қаторига олий маълумотли ишсизлар сонининг ортиши, «soft skill»ларга бўлган талабнинг ошиши, аҳоли орасида тушкунлик кайфияти кучайиши кабиларни киритишимиз мумкин.\nШунингдек, халқаро майдонда нефть ва бошқа ёқилғи ресурсларига бўлган кураш каби маълумотлар базаси учун рақобат кенгайиб боради. Киберхавфсизлик эса мамлакатлар дахлсизлигининг бир қисмига айланса ҳам ажаб эмас.\n23:15 / 22.01.2022 6195\n22:20 / 22.01.2022 4009


Қорақалпоғистон Республикаси божхоначилари нефть маҳсулотларининг яширин “омбори”ни фош қилишди- Kruz.uz\nҚорақалпоғистон Республикаси божхоначилари нефть маҳсулотларининг яширин “омбори”ни фош қилишди\n17:06, 04.05.2016 1788 0 Жамият\nРеспубликамиз божхоначилари томонидан ҳуқуқни муҳофаза қилувчи бошқа идоралар вакиллари билан ҳамкорликда жорий йилнинг дастлабки чорагида 68 та божхона қоидабузарликлари аниқланди. Бу ҳақда Uz24.uz хабар бермоқда.\nНатижада қарийб 277 млн. сўмлик 125,8 тонна нефть ва ёқилғи-мойлаш маҳсулотларининг ноқонуний олиб ўтилиши ва ички ҳудудда айланишининг олдини олинди, деб хабар беради Давлат божхона қўмитаси ахборот хизмати.\nЖумладан, Қорақалпоғистон Республикаси божхоначилари нефть маҳсулотларининг яширин “омбори”ни фош қилишди. Хўжайли туманида ўтказилган тезкор тадбир давомида дастлаб фуқаро 40 литр дизелни пуллаётган вақтда қилмиши фош қилиниб, унинг хонадони холислар иштирокида кўздан кечирилганда 18,5 млн. сўмдан ортиқ 5300 литр дизель ёқилғиси ноқонуний равишда сақланаётганлиги аниқланди.\nҚорақалпоғистон телеканали кинотеатр Бош кийим талон тарож фоҳиша энергия ресурслари Жўқорғи Кенгес депутатлари #Yoshlar_otryadi Пан Ги Мун Юлдуз Усмонова\n11:10, 23.05.2020 512


17:01 / 07.01.2018\nKUN.UZ'да сурхондарёлик Умиджон Ўрозалиев ҳақида мақола эълон қилиб, хайрия акциясини ташкил этилган эди. Куни кеча хайрия акциясидан йиғилган маблағ эвазига Умиджон мураккаб жарроҳлик амалиётини бошдан ўтказгани хабар қилинди. Ижодий гуруҳ болакайнинг ҳолидан хабар олишга ошиқди. Маълум бўлишича, у Республика нейрохирургия илмий марказида парваришда экан.\nУмиджон жарроҳлик амалиётидан яхши чиққан ва айни кунларда шифокорлар назоратида. Шифокор болакайнинг аҳволи ҳақида қуйидагиларни сўзлади:\n"12 ёшли Ўрозалиев Умиджон масаласида 2017 йилнинг 21 март куни шифохонамизга мурожаат қилишди. Отасининг сўзларига кўра, болани бош оғриғи безовта қилган, қўл ва оёқлари увишиши кузатилган ва бу кўпроқ чап томонда экани маълум қилинган. Болада жарроҳлик операцияси ўтказилди, унинг ҳозирги аҳволи яхши. Худо хоҳласа, яралари битиб, ўзини тўлиқ яхши ҳис қила бошлаганидан кейин уйига жавоб берилади".\nБугун Умиджоннинг юзида табассумни кўриш мумкин. Уни суҳбатга чорлаганимизда ўзининг орзулари ҳақида гапириб, юртдошларимизга кўрсатган ёрдамлари учун раҳмат айтди.\n"Барча одамларга, шифокорларга отам иккимиз катта-катта раҳмат деймиз. Хурсандман", - дейди Умиджон юзида табассум билан. Болакай KUN.UZ мухбирига катта бўлса, "милицияларнинг каттаси" бўлиш орзусида эканини айтди. Қаҳрамоннинг болаларча орзулари, кўнгил беғуборлиги эртанги кунга ишончидан даракдир.\nУмиджоннинг дадаси Абдулла Абдураимов ҳам суҳбатга қўшилди. "Мурожаатларимизга бефарқ бўлмаган халқимизга кўпдан-кўп раҳматлар айтаман. Худога шукур, хурсандман, ўғлим операциядан яхши чиқди. Шифокорлар ҳам яхши қарашмоқда. Бизга ким ёрдам берган бўлса, ҳаммасига яна бир бор раҳмат айтаман", - дея кўзлари намланади отанинг.\nЯна бир хайрия ишимизнинг натижаси ижобий якунланди, кўнгил хотиржам бўлди, ҳаракатлар зое кетмади. Ягона хулосамиз шуки, яхшилик қилиш имкони ҳаммамизда бор. Хайрияда иштирок этганлардан Яратган рози бўлсин.


"Барселона" ҳужумчиси Неймарнинг отаси 2 февраль куни ўғлининг "Сантос"дан Каталония жамоасига ўтишида содир этилган молиявий фирибгарлик билан боғлиқ суд жараёнида кўрсатма бериш вақтида ўғлига кучли клубдан молиявий жиҳатдан ўта жиддий таклиф тушганини тасдиқлади. У гап "кўпмиллионлар" ҳақида кетаётганини таъкидлаган.\nCatalunya Radio нашри хабарида айтилишича, у Неймарнинг "Барселона"дан кетиш ниятида эмаслигини ҳам айтган. 23 ёшли ушбу ҳужумчининг каталонияликлар билан шартномаси 2018 йилга қадар давом этади.\nБундан олдинроқ, маҳаллий нашрларда "Реал" президенти Флорентино Перес Неймарни ўз жамоасида кўришни истаётгани, уни таркибга жалб этиб, унга йилига 35 млн евродан иборат маош тўлашга розилиги ҳақида хабарлар тарқалганди. У шунингдек, бу трансфер амалга ошса, футболчига 30 млн евро миқдоридаги мукофот бериш ниятида экани айтилганди.\nМаълумот учун, 2013 йилда "Барселона"га келган Неймар жорий мавсумда Испания чемпионатининг 18та ўйинида майдонга тушган ва 16та гол уриб, 9та голли узатмани амалга оширган. Шунингдек, унинг ҳисобида Чемпионлар лигасининг 5 ўйинида урилган 2 гол ва 3 та голли узатма ҳам бор.\nКаталонияликлар унинг трансфер нархини 190 млн евро қилиб белгилаб қўйишган.


07.10.2019 – Дарё уз Янгиликлар\nГлавная / 2019 / October / 07\nАрхивы за день : 07.10.2019\nКашмирнинг Хиндистон назоратидаги кисмида жойлашган Анантнага шахрида шанба куни содир булган граната портлаши окибатида камида 10 киши жарохат олди. Бу хакда шахар полицияси хабар берди. Хукук-тартибот идоралари вокеа хакида батафсил маълумот бермаяпти, факат жарохатланганлар орасида полициячи ва журналист борлигини билдирмокда. Айни пайтда, махаллий оммавий ахборот воситаларининг хабарига кура, гранатани Кашмирда фаолият юритаётган террористик гурухлардан бирининг аъзолари портлатган. Теракт хукумат биноларидан бири якинида содир этилган. Хозир жабрланганлар касалхонага ёткизилган булиб, уларнинг хаёти хавф остида эмас. Полиция вокеани текшириш ва жиноятчиларни кидириш билан шугулланмокда. Портлаш худуди куршаб олинган, хукук-тартибот идоралари ходимлари вокеа гувохларини сурок килишмокда. Кашмирда фаолият юритаётган экстремистик гурухларнинг хеч бири хозирча содир булган вокеа учун жавобгарликни уз зиммаларига олишмаган.\n07.10.2019\tЖахон Comments Off on Кашмирнинг Хиндистон назоратидаги кисмида жойлашган Анантнага шахрида шанба куни содир булган граната портлаши окибатида камида 10 киши жарохат олди. Бу хакда шахар полицияси хабар берди. Хукук-тартибот идоралари вокеа хакида батафсил маълумот бермаяпти, факат жарохатланганлар орасида полициячи ва журналист борлигини билдирмокда. Айни пайтда, махаллий оммавий ахборот воситаларининг хабарига кура, гранатани Кашмирда фаолият юритаётган террористик гурухлардан бирининг аъзолари портлатган. Теракт хукумат биноларидан бири якинида содир этилган. Хозир жабрланганлар касалхонага ёткизилган булиб, уларнинг хаёти хавф остида эмас. Полиция вокеани текшириш ва жиноятчиларни кидириш билан шугулланмокда. Портлаш худуди куршаб олинган, хукук-тартибот идоралари ходимлари вокеа гувохларини сурок килишмокда. Кашмирда фаолият юритаётган экстремистик гурухларнинг хеч бири хозирча содир булган вокеа учун жавобгарликни уз зиммаларига олишмаган.\nАКШ президенти Дональд Трамп Ок уй хузуридаги Миллий хавфсизлик кенгаши ходимларининг сонини сезиларли даражада кискартириш тугрисида махфий буйрук берди. Бу хакда Bloomberg агентлиги хабар килди. Агентликнинг ёзишича, Трампнинг фармони Ок уй аппарати бошлиги вазифасини бажарувчи Мик Малвени ва президентнинг миллий хавфсизлик буйича янги маслахатчиси Роберт О’Брайен томонидан кенгаш ходимларига етказилган. …\nТуркий тилли давлатлар савдо-саноат рахбарлари Тошкентда учрашди\n07.10.2019\tИктисодиёт Comments Off on Туркий тилли давлатлар савдо-саноат рахбарлари Тошкентда учрашди\nБугун, 5 октябрь куни Тошкент шахридаги International мехмонхонасида Туркий тилли давлатлар Ишбилармонлар кенгаши йигилиши булиб утди. Унда Туркий тилли давлатлар кенгашига аъзо мамлакатлар вакиллари хамда кенгаш бош котиби иштирок этди. Йигилишда Кенгашга аъзо мамлакатлар уртасидаги савдо-иктисодий хамкорликни ривожлантириш, савдо-саноат ва тадбиркорлик сохаларида минтакавий хамкорликни мустахкамлаш масалалари мухокама килинди. Адхам Икромов, …\nБританиялик жуфтликнинг туй суратлари Twitter’да шов-шувларга сабаб булди\nШавкат Мирзиёев Шайхонтохур туманини ижтимоий-иктисодий ривожлантиришга оид лойихалар билан танишди\nУзбекистон «Шимол—Жануб» халкаро транспорт лойихасида иштирок этишга кизикиш билдирди\nТошкентлик тадбиркор юздан ортик дарахт экиб, 20 та уриндик урнатди


21 феврал 2020, Тошкент вақти: 17:30\nЧодак қишлоғи конида ўлган ишчининг ҳақини ким сўрайди\nдейди Намангандан телефон қилган Набижон ота.\n- Менинг гапим шундоқки, Ўзбекистонда инсон ҳуқуқлари 14 йилдан бери поймол қилиниб келади. “Ўзбекистон давлатида энг азиз инсонлар” деган шиоримиз бору, аммо амалда йўқ. Бир воқеани айтиб бераман. Қариндошим Чодак конининг шахтасида ўлиб қолган. Амалдорлар буни кўчада ўлган қилиб оформлят қилган. “Қинғир ишнинг қийиғи 40 йилдан кейин чиқади” деган мақол бор халқимизда. Мен буни билгандан кейин Ўзбекистон сенатори Фармонов Александр Қосимовичга 20 сентябрда мруожжат қилдим. Шуни қонуний текшириб, аниқлаб айбдорларни чора кўриш учун. Мана уч ой бўлаяпти у одамдан ҳеч қанақа жавоб йўқ. Пармалиқ тоғ металлургия комбинатининг бошлиғи у одам. Шуни Озодлик орқали шу одам эшитсаю, шу хатларга жавоб берса деган умидда мен Озодликка мурожаат қилаяпман. Ўзбекистонда инсонларнинг бир пуллик қадр-қиммати йўқ, дейди чодаклик Набижон ота.\nСуд ва милиция назоратдан ҳолими\nдейди суҳбатдош гапида давом этиб.\n- Бундан 10 йил бурун Ўзбекистон олий суд пленумида инсонларнинг ҳақ-ҳуқуқини поймол қиладиган норматив ҳужжат қабул қилган булар. Бу ҳужжатга биноан оддий фуқаролар суд, прокурор, терговчи, милицияларнинг қилмишлари, қарорлари устидан ëзилган шикоятлар қабул қилинмасин деб. Мана шу нарсани мен ëзмаган жой қолмаган Ўзбекистонда. Охири президентни ҳам судга бердим, дейди Набижон ота.\nЕримни тортиб олиб ўзимни қамаб қўйишди\nдейди бир муддат қамоқда ўтиргач оқланиб чиққан Тошкент вилояти Бўка туманида фермерлик қиладиган Садриддин Алимов.\n- Мен Бўкадан Алимов Садриддин. Тошкент вилояти, Бўка туманидан. Уч йил бўлаяпти мен битта фермер хўжалигига раҳбарлик қилардим. Фермер хўжаликнинг ерини прокурор билан ҳоким ноқонуний олиб қўйишиб, мени сохта айблов билан қамаб юборишди. Адолат топа олмай суд, прокуратура қилаяпмиз, ҳеч ким қулоқ солмаяпти. Мен тасдиқловчи ҳужжатларни бераяпман, ҳеч ким кўриб чиқиб ўрганмаяпти. Президентимизнинг 2005 йилги фармони бор. “Тадбиркор фермерларга ҳеч қайсинг аралашма. Суднинг қарорисиз тегмаларинг” деган. Уларга қулоқ солишмаяпти.\nОзодлик: Сизнинг ерингизни олиб қўйишди-а?\n- Ҳа. Менга ноҳақ айб қўйишди қалбаки ҳужжат қилгансан деган маънода. 2007 йилда қамаб юборишди. Кейин амнистия билан оқланиб чиқдик. Энди адолат тиклаш учун ҳеч имкон бўлмаяптида, дейди бўкалик фермер Садриддин Алимов.\nХайрулла Ҳамидов қачон қамоқдан чиқади\nдеб савол берди Тожикистоннинг Регар шаҳридан Ҳошимов Жамшидбек.\n- Хайрулла Ҳамидов тўғрисида нима чиққан экан. Шу тўғрисида гаплашмоқчи эдик. Хайрулла Ҳамидовнинг дискларида бирор-бир экстремистик ғоялар йўқ. Одамларга яхшилик қилгани учун қамаганми, шу тўғрисида билмоқчи эдим. Ҳаммасини эшитганман. Ичида бирор экстремистик ғоялар йўқ. Ҳаммаси одамларни яхшиликка чорлаган. Шуни нима учун қамаганлиги тўғрисида сўрамоқчи эдим, дейди регарлик Жамшидбек.\nФермерни оëқ ости қилган қорақалпоғистонлик мулозимларнинг танобини ким тортади\nдеган саволни Ўзбекистон Омбудсменига қўйган тошкентлик юрист Рустам Қорабоев Озодликка гапиради.\n- Қорақапоғистон республикасида Амударë деган туман бор. Шу туман ҳокими президентнинг қарорларини оëқости қилиб фермер хўжаликларни ҳимоя қилиш тўғрисидаги қонунни бузиб, ҳокимнинг ваколати бўлмасдан туриб фермер хўжалигини тугатишга фермер хўжаликларини ноқонуний тугатганлиги, планларни бажариб келаëтган бегуноҳ фермерларни оëқости қилаëтганлиги юзасидан мен 10 марталаб аризалар ëздим. Бу бўлиб ўтган ножўя ҳаракатларнинг устида Қорақалпоғистон республикаси прокуратура ходимларининг бевосита жиноий ҳаракатлари турибди. Кеча мен Омбудсменга ҳам кирдим. Фермер хўжаликларини ҳуқуқий нуқтаи назардан ҳимоя қиламан мен. Мен ўшаларнинг адвокатиман. Манғит ҳокими Ражаббой Йўлдошев бир неча йиллардан буëн қонунга хилоф равишда президент фармонларини оëқости қилиб халқни талаш мақсадида 2004 йилдан фермер хўжалигини тугатган бу. Ваҳоланки ҳокимда фермер хўжалигини тугатиш учун ваколат йўқ. Қонун буни тақиқлайди. Фермер хўжалиги қачон тугатилади? Қонунда белгиланган тартибда агар планларни уч йил давомида бажармаса, банкротга учраса ëки ўзи ариза топширса, дейди тошкентлик юрист Рустам Қорабоев.\nКўз ëш қилмасдан ўз ҳуқуқимиз учун курашайлик\nдейди жарқўрғонлик Ўрол ака Эркин микрофон дастурида чироқ йўқ деб зорланганларга қарата.\n- Мен шахсий фикримни айтаман. Сурхондарë вилояти, Жарқўрғон туманидан Ўрол ака. 16 декабр куни эрталабки Эркин микрофон эшиттиришида ургутлик ўқитувчи Алишер деган киши ўз фикрини билдирди. Бу кишининг айтишича, электр энергияси жуда кам. Биринчи навбатда бировлардан қидирмасдан ўзимиз қилишимиз керакда. Ўзбекистонда салбий иллатлар ҳам мавжудда. Лекин шуни барҳам топтириш учун ҳар бир киши ўз ҳуқуқлари учун кураш олиб бориши керак деб ҳисоблайман. Шунинг учунн биз кураш олиб боришимиз керакда, дейди жарқўрғонлик Ўрол ака.\nЧироқ ўчди. Туркманистондан келаётган электр энергияси 780 МВтдан 60 МВтгача камайди


Нефть нархи 116 долларга етди\nНефт нархи 116 доллардан ошди\nСўнгги 8 йил ичида нефт нархи илк бор 100 доллардан ошиши ушбу йилнинг 24 февраль куни кузатилган эди.\nТОШКЕНТ, 3 мар - Sputnik. Жаҳон биржаларида Brent навли нефт нархи баррелига 116 доллардан ошди, бу 2013 йил 9 сентябридан буён кузатилган энг баланд нарх деб хабар қилмоқда РИА Новости. Эслатиб ўтамиз, Brent навли нефтнинг нархи 24 февраль куни илк бор 100 доллардан ошган эди. Шундан сўнг унинг нархи тўхтовсиз равишда кўтарилиб келмоқда. Маълумот учун Rystad Energy таҳлилий агентлиги агар Россия ва Украина орасидаги можаро жаҳон бозорига нефт етказиб бериш занжирни узиб юборса, июнь ойига келиб дунёда нефт нархи 130 долларгача ўсиши мумкинлигини башорат қилган эди.\n10:09 03.03.2022 (янгиланди: 10:10 03.03.2022)\nТОШКЕНТ, 3 мар - Sputnik. Жаҳон биржаларида Brent навли нефт нархи баррелига 116 доллардан ошди, бу 2013 йил 9 сентябридан буён кузатилган энг баланд нарх деб хабар қилмоқда РИА Новости.\nМосква вақти билан соат 05.48да май ойига мўлжалланган фьючерсларда Brent маркали нефт нархи 1,81 %га ўсиб баррелига 116,63 долларни ташкил қилди. Апрел ойида фьчерслар 2,80%га ошиб 113,70 доллардан сотилган эди - дейилган хабарда.\nЭслатиб ўтамиз, Brent навли нефтнинг нархи 24 февраль куни илк бор 100 доллардан ошган эди. Шундан сўнг унинг нархи тўхтовсиз равишда кўтарилиб келмоқда.\nМаълумот учун Rystad Energy таҳлилий агентлиги агар Россия ва Украина орасидаги можаро жаҳон бозорига нефт етказиб бериш занжирни узиб юборса, июнь ойига келиб дунёда нефт нархи 130 долларгача ўсиши мумкинлигини башорат қилган эди.